Tsukiji Arrain Merkatua - Wikipedia, entziklopedia askea.\nSumida ibaia eta Tsukiji River (en)\n35°39′41″N 139°46′11″E / 35.661388888889°N 139.76972222222°E / 35.661388888889; 139.7697222222235°39′41″N 139°46′11″E / 35.661388888889°N 139.76972222222°E / 35.661388888889; 139.76972222222\n1031UTCWed, 10 Oct 2018 :00:00 +000010amasteazkenaasteazkena0010k\n東京都中央区築地5-2-1 eta 5-2-1, Tsukiji, Chuo-ku, Tokyo\nTsukiji Arrain Merkatua (japonieraz: 築地市場, Tsukiji shijō?) Tokioko Arrain Merkatua da, Munduko arrain eta itsaski handizkaririk handiena. Chūō-ku auzoko Tsukiji barrutian dago eta jomuga turistikoa ere bihurtu da.\n1923ko lurrikara handiaren ondorioz Chūō inguruko etxeak erabat erre ziren, hauen artean Nihonbashi eremuko arrain merkatua ere bai. Bertan berriztu beharrean Tsukijin ezartzea erabaki zen, hau da gaur egungo Tsukiji Arrain Merkatua.\nBi eremuk osatzen dute Arrain Merkatua:\nBarneko merkatua (jōnai-shijō), lizentziadun maioristen eremua da. Arrainak prozesatzen dira eta enkanteak izaten dira.\nKanpoko merkatua (jōgai-shijō), denda eta jatetxe txikiek osatzen dute. Sushi dendek estimazio handia dute baina gainontzeko itsaski eta barazki dendak ere badaude.\n400 produktutik gora saltzen dira bertan, merkeenak diren algetatik hasi eta garestiena izan daitekeen kabiarreraino. Balea ere aurki daiteke. Arrain ohikoena ordea hegalaburra da, maguro.\nTokioko hiru merkatuak kontutan harturik 700.000 tona itsas produktu lantzen dira urtero eta honek 600 bilioi yeneko (5 bilioi euro) mozkinak ematen ditu. 2010 urtean 60.000-65.000 langile izan ziren; maioristak, enkantegileak, banatzaileak eta abar.\nEgunero (igande eta asteazkenetan ezik) goizeko 3etan irekitzen da arrantzontzi, kamioi eta hegazkinetako produktuak jasotzeko. 5:20 eta 7:00 artean enkanteak izaten dira eta ondoren saldutako itsaskiak kamioietan sartzen dira. Zortzirak arteko tartea izaten da ordurik lanpetuena eta 11ak aldera dendak ixten hasten dira. merkatua bera ordubatean ixten da. Turistek goizeko 6etan egin ohi dute bisita, beti ere horretarako berariaz prestatutako eremuan.\nIzozturiko hegalaburra mozten.\nOrriaren azken aldaketa: 3 abendua 2021, 15:24.


San Juan Jaiak guztiak errespetatuz\nHernaniko San Juanetan ospatzen den sokamuturra. 2015. Tras Los Muros.\nOspatzear dauden San Juan jaien eta animalien zapalkuntzaren inguruko gogoeta\nSan Juan jaietako ohitura zaharra da sokamuturra, jende ugari bildu eta egunari bukaera edo hasiera ematen dion ekitaldia izan da betidanik. Beste batzuentzat, ordea, esplotazioa, sufrimendua eta estresa suposatzen du. Gizakiok ez bezela, plazara behartuta joaten dira bigantxak eta zezenak. Animalia horiek ez dute bertan izan nahi, sufritu egiten dute eta, ondorioz, haien interesak urratzen ditugu. Orain dela lau urte beste espezieetako animalia horiek norbaitek defendatu behar zituela ulertu genuen.\nAurten jai batzordean eta txosna batzordean izan gara. Animalien erabilpena protestekin salatzeaz gain alternatibak proposatu ditugu: bola erraldoiaren entzierroa, aulki joko herrikoia, umeentzako joko etikoak eta baita inor sufriarazi gabeko janaria eskeiniko da gure txosnan, espezieagatiko diskriminazioaren aurrean gure posizio antiespezista animalia eta eremu guztietara zabaltzen baita.\nGure kulturaren baitan dago espezismoa, eta oso errotuta gainera, baina iraganean utzi behar dugu hori, baleak hiltzen zituzten euskaldunak edo gure kultura homofoboa edo matxista bezala. Euskaldunak beti izan dugu gizarte justuago batean bizitzeko grina, eta gure erroetan dago gure inguruan bizi direnak errespetatzea ere. Badakigulako zer den zapalduak izatea, eta ez dugulako nahi beste batzuk gure zapalduak izatea.\nGuztiak errespetatuz ospatzen diren jaiak etikoagoak, inklusiboagoak eta hobeak direla sinisten dugu eta hori lortzea da gure helburua etorkizunera begira, animaliak egun gure festen biktima direla ahaztu gabe.\n2017ko Ekainaren 6ean Urumeako Kronikan argitaratua


Altonaga, Kepa - Elhuyar Aldizkaria\nHasiera » Egilea » Altonaga, Kepa\n2010/09/01 Altonaga, Kepa - EHUko biologia irakaslea\nAspaldi baten, artean gazte eta berde, eta bai Biologian lizentziatu berria nintzela, euskarazko teknolektoa lantzeari ekin nion gogotsu. Esan nahi …\nTxinan barrena neke handiz lortutako ekarpenek goratu zuten Armand David aita ezpeletarra zientziaren gailurrik gorenetara.\n2000/11/01 Altonaga, Kepa - EHUko biologia irakaslea\n1999/09/01 Altonaga, Kepa - EHUko biologia irakaslea\n1999/06/01 Altonaga, Kepa - EHUko biologia irakaslea\nItoiz taldekoek "Desolatio" kanta ederra jotzen dutenean, Juan Carlos Perezek Bernardo Atxagaren hiztegiak berba horren gainean dinoena abesten digu: "...bere esanahiak direla, bakardade, ruina, hondamen". Eta bai kantatzen ditu Atxagaren hiztegiak ez dakartzanak ere: "Baina ez dio ezer kaletik doan jendearen bihotzetaz; ez dio ezer zutaz eta nitaz, gartzela edo koarteletako patiotaz...". Azken puntu suspentsibo horiek geureak egingo ditugu Heriotza Ibarra bertan inkluditzeko, desolamendua baita hango ikuspegi ezinago idorrari egokien doitzen zaion hitza, eta seguruenez beste edozein basamorturi baino gehiago.\n1999/04/01 Altonaga, Kepa - EHUko biologia irakaslea\n1999/02/01 Altonaga, Kepa - EHUko biologia irakaslea\n1998/03/01 Altonaga, Kepa - EHUko biologia irakaslea\nUztailaren 5ean bete da Léopold de Folin-en heriotzaren mendeurrena. Markes frantsesa dugu Folin, itsas biologiaren aurrerakadan nabarmendu zena (Tournus, Saòne-et-Loire, …\nBiodibertsitatearena, eta 2 Apolo eta Kasandra, mito bi benetako historia batean\n1995/04/01 Altonaga, Kepa - EHUko biologia irakaslea\nPuente, Ana -\nHerri baten ondarea hiru eratakoa izan ohi da: materiala, kulturala eta biologikoa. Lehenengo biak ondo samar ulertzen ditugu, gure eguneroko bizitzaren oinarri baitira. Ostera, hirugarrena ez da behar bezala balioztatzen: berau errakuntza estrategiko barkatuezinekoa da, etorkizun hurbilean gero eta damu gehiago ekarriko diguna. Biodibertsitatea, izatez, aberastasun materialaren iturri potentzial oparoa da, gehienetan ustiatu gabekoa. Alabaina, munduko ondare biologikoa larriune ikaragarria nozitzen ari da: hurrengo 50 urteotan ez da munduan lekurik geratuko animalia eta landare gehienentzat. Alabaina, planeta honetako bizidunen eraniztasuna esploratu barik dago; biodibertsitate horren ikerketa, egungo zientziak dituen erronka handienetariko bat da, eta, aldi berean, baita gizateria osoaren beharrizan premiazkoenetarikoa ere.


Fundación Social Ignacio Ellacuria » Emakume Migratzaileen Trilogia. Zurrumurruen Aurka.\nUmorezko 3 komunikazio-tresna dira, ikuspegi intersekzionaletik emakume migratuenganako indarkeria-adierazpenak ikusarazten eta kontzientziatzen laguntzeko. Trilogia emakume migratuekin beraiekin eta Quan Zou de Gazpacho ilustratzaile gazi-gozoarekin elkarrizketan ekoitzi da. Cony Carranza eta Emilia Larrondoren laguntzarekin eta Bizkaiko Foru Aldundiko berdintasun arloaren lankidetzarekin.\n1. Zurrumurruaren: Zergatik dator? Zergatik ez dira haien herrialdeetara itzultzen?\n2. Zurrumurruaren: Lana ematen badiegu, zertaz kexatzen dira?\n3. Zurrumurruaren: Emakume Latindarra, odol beroko emakumea…\nEmakume migratzaileenganako indarkeriari buruzko adierazpenen adierazpenen inguruko hurrengo 3 sentsibilizazio baliabideak hemendik deskargatu ditzakegu PDF baten bidez:\nLehenengo Zurrumurruaren Dokumentua: Zergatik dator? Zergatik ez dira haien herrialdeetara itzultzen?\nBigarren Zurrumurruaren Dokumentua: Lana ematen badiegu,zertaz kexatzen dira?\nHirugarren Zurrumurruaren Dokumentua: Emakume Latindarra, odol beroko emakumea…


Emakume Laboral Kutxa EITB Master torneoa igandean Berrizen | EHK\nEmakumeen esku pilotak beste hitzordu garrantzitsu bat izango du urtea amaitu aurretik, Laboral Kutxa EITB Master jaialdia jokatuko baita igande honetan, abenduak 29, Berrizeko udal pilotalekuan.\nEmakume Master CUPek izan zuen sonaren harira, urtea bukatzeko koadroko pilotari onenak arituko dira Berrizen, Laboral Kutxa EITB Master jaialdian. Hirugarren urtea izan da honakoa Emakume Master Cup txapelketa antolatzen dutela, eta emaitzak oso onak izan direla begi-bistakoa da. Emakumeen esku pilotak hazten jarraitzen duela ikusi da. Pilotariek gero eta maila hobea dute eta gainera parte-hartze markak hautsi dira aurten, guztira 92 pilotari izan baitira lehian.\nBideoa: eitb.eus Jaialdiaren helburua Emakume Master Cup lehiaketako pilotaririk onenak biltzea izan da, baina tamalez Miren Larrarte eta Patri Espinar Lau eta Erdiko finalistek ezingo dute jokatu. Gipuzkoarra eskua minduta dauka eta ta Usansolokoa kanpoan da bidaia batean. Hala ere, goi mailako ordezkoak izango dituzte. Jaialdia lau terdiko neurketa batek irekiko du, eta bertan Miriam Arrillaga, pilota mistoarekin txapeldun irten berri den pilotaria, eta Leire Garai neurtuko dira. Ondoren, binakako partidan, Iera Agirre-Leire Etxaniz eta Olatz Arrizabalaga-Maite Ruiz de Larramendi izango dira elkarren aurka jokatuko dutenak. ETB1ek eta eitb.eus-ek Emakume Master Laboral Kutxa-EiTB torneoaren bigarren edizioa eskainiko dute zuzenean igande honetan, abenduaren 29an, 12:00etatik aurrera.\n⚾ #PilotaEiTB ⚾\n▶ BIDEOA@Emakumemasterc Laboral Kutxa – EiTB, igande honetan, zuzenean https://t.co/VDP9brx0Hp#eitbkirolak\n— EiTB Kirolak (@eitbkirolak) December 23, 2019\nEta urte berriari begira, hurrengo binakako Master Cup txapelketarako izen emate epea zabalik dago jada, urtarrilaren 10era arte. Aurten bezala bi maila izango dira, pilota goxoa eta pilota mistoa, eta izena banaka eman behar da, gero antolakuntzak osatuko dituelako bikote ahalik eta orekatuenak. Lehenbizikoz pilota mistoa erabili dute aurtengo txapelketan (hogei emakumek erabaki zuten pilota mistoarekin jokatzea) eta hurrengo urteari begira segida ematea erabaki du antolakuntzak, izan ere ziurrenik etorkizuna marraztuko duen modalitatea baita honakoa.


Sormen prozesuko froga eta akatsak eta bi hamarkadetako egunerokotasunak Andoni Luis Aduriz-en eta bere taldearengan ezagutza sakona utzi du. Ezagutza horretan oinarrituta, filosofia eta metodologia propio bat eraiki dute.\nGure ezagutza, ikuspuntua eta sormen-tresnak oso esparru desberdinetako erakundeekin partekatzen ditugu. Enpresa horien taldeei formakuntza eskaintzen diegu eta kontzeptu berritzaileak eraikitzeko metodologia desberdinak erakusten dizkiegu, gauzak beste era batera egiteko proposamenekin batera.\nLan taldeen arazoen analisitik abiatuz aholkularitza gastronomiko integralak burutu ditugu, Healthouse Las Dunas edo Abadía Retuerta LeDomaine bezalako gune enblematikoen kontzeptu gastronomikoak martxan jarriz. Zeregin hauetaz aparte, Mugaritzetik ikerketa zentruekin edo elikadura-enpresekin proiektuak gauzatu ditugu.


Ingurumenarekiko Kontzientziatzeko Ariketa Zirraragarria » Arteman Komunikazioaren Artisauak\nTxundituta utzi nau ikus-entzunezko lan honek. Story-tellinga oso hunkigarria da, argazkia ezin hobeto zaindua dago eta lortzen du balio ekologikoak sinesgarritasun handiz transmititzea. Arri Amira kamararekin grabatuta dago, Canon Cinema Primes optikekin.\nMaria from Willow Creative on Vimeo.\nZuhaitza bizitza da, zuhaitzik gabe ez dago ezer, hori Malawin (Afrika) jaiotako Mariak oso ondo daki. Aitak erakutsi zion zuhaitzak maitatzen. 8 urterekin monja katolikoen barnetegi batera bidali zuen aitak. Maria monja sartu zen eta 32 urte zituela, bere ama hitzear zela, bere herrira bueltatu zen. Herrira bueltatzean dena aldaturik zegoela ikusi zuen, negargura handia sartu zitzaion.\nGainpopulazioa, ikusmen laburreko ekonomia eta errekurtso naturalen administrazio ezaren ondorioz lurra deuseztatua izan zen Malawin. Eta deforestazioak eta lurraren suntsiketak gosete izugarria ekarri zuten Malawira.\nMariak garbi zeukan zer zen egin behar zutena: zuhaitzak landatu.\nMariaren historia hunkigarria da. Willow Creative enpresak ekoiztu du eta argazki zuzendaria Bjorn Amundsen izan da.\nOptikak: Canon Cine Primes\n23rd uztaila 2018\nIturria: Bideoa, Video


Izpi infragorrien termometroa - - Kronika.eus\nIulen Lizaso Aldalur 2020-09-18 00:00\nKontuan hartuta biek dutela praktikotasun eta fidagarritasun bera tenperatura neurtzeko, honakoa da laser erakuslea duten eta ez duten izpi infragorrien termometroen arteko ezberdintasuna: laserra dutenak garestiagoak direla, gida zehatz hori dutelako, tenperatura hartzen den tokia erakusten duena. Normalean kopetan izaten da hori, bekainen artetik gertu eta guruin pinealarekin alineatuta, eta burmuinaren erdian egonda, saihesten saiatu arren, beti eragiten dio laserrak glandula txiki-haundi horri.\nEz da merkuriozkoa besazpian edo ahoan (debekatuta dago) jartzea bezain fidagarria, eta ezta ipurdiko zuloko termometroa bezain fidagarria ere, bietan 0,3 gradu zentigradukoa baita akats tartea, eta horretan eragiten du neurketarako aholkatutako distantziak, 5 eta 15 zentimetro artean. Erabilera klinikorako tenperatura tartea, bietan, 32 eta 43 gradu artekoa da, eta segundu batean badaukagu irakurketa; emaitza berbera izango da buruan neurtu edo gorputzean, berezitasun batekin: laser izpiaren erabilera, gaur arte, industriara eta laborategiko entsaio zein kalitate kontroletara mugatzen zen.\nGlandula pinealaren funtzio organikoa: oso hauskorra eta sentikorra izan arren, oso funtzio biologiko garrantzitsuak dauzka, organismoaren sistema endokrinoan; besteak beste, melatonina sortzea, gaztaroaren hormona deitutakoa. Antioxidatzaile naturala da, eta atzeratu egiten du zahartzea. Gainera, bere gaitasun inmunologiko haundiagatik, gure osasuna babesten du birus patogeno eta gaixotasun infekziosoen aurrean. Horrela, ziklo biologiko guztiak erregulatzeko kontrol-zentroa da: loarena eta esnaldiarena, menstruala, garapen sexualarena, eta kultura eta tradizio batzuen arabera, baita garapen espiritualarena ere; espiritualtasunaren glandula, arimaren eserlekua, hirugarren begia... deitzen diote. Metatutako fluoruroak kaltzifikatu egiten badu, eraginez loaren gorabeherak, disfuntzio sexual goiztiarrak, migrainak, alzheimerra... Euskadin zergatik gehitzen zaio oraindik edateko urari, gainerako herrialdeek debekatzen badute?


Eraikitzeko ordainsaria – Aldiri Eraikitzeko ordainsaria – Aldiri\nIkasturte berria martxan da jadanik, eta Boloniako prozesura egokitutako bigarren ikasketa plana estreinatu berri da EHUko Donostiako Arkitektura Goi Eskola Teknikoan. Azken bi urteotan, bi ikasketa plan, alajaina! Izan ere, iaz hasitako plan berria «Arkitektura Gradua» deitzen bazen ere, 2011-2012 ikasturte honetan lehen aldiz ematen hasi denak «Arkitekturaren Oinarrietako Gradua» du grazia. Aldaketa ez da hutsala. Izen berriak aitortzen du guztiok aspaldi genekien zerbait, alegia, graduak oinarrizko ezagutzak baino ez dituela irakatsiko. Ikasleek eraikinen zimendatzea ganoraz egiten ikasiko dute unibertsitatean, bai, baina hortik gorakoak, ibilian-ibilian…\n… edo ordaintzen-ordaintzen, zeren eta eraiki ahal izateko (eta hemen dator plan berriaren benetako gakoa) gradua ez da nahikoa izango. Ondoren egin beharko den masterra izango da lanean jarduteko gaitasuna eskainiko duena. Hau da, eraikuntza obrak sinatu nahi dituen ikasleak, graduko 300 kredituak lortu ondoren, masterreko 60 kredituak ordaindu eta gainditu behar izango ditu derrigorrean; iaz indarrean jarritako planean gertatzen ez zena, orduko graduak ja lanerako gaitzen baitzuen.\nAldaketarako aitzakia ofiziala EDU/2075/2010 deitzen da, 2010eko uztailean Espainiako Hezkuntza Ministeriotik etorri zen agindua. Baina, egia esan, ezin da esan inposizioa izan denik, baizik eta Espainiako Estatuko ikasleen, unibertsitateen eta elkargo profesionalen zati esanguratsu baten aldarrikapenaren ondorioa. Horren lekuko, Madrilgo arkitektoen elkargoko Paloma Sobrini dekanoak idatzitako gutun publikoaren izenburua, negoziazioen emaitzaren berri emateko: «Bolonia: lortu dugu».\nHedabideetan antzerako lorpen kutsua hedatu zen: «Arkitektoek master kategoria lortu dute Boloniako planean» eta gisakoak irakurri genituen. Baina alderantzizko irakurketa ere zilegi da: arkitekturan aritzeko masterra ordaindu beharko da Boloniako planean. Hori lorpena al da?\nOrduan, zergatik aldarrikatu zuen hainbeste jendek aldaketa hori? Nondik zetorren master izateko irrika? Ofizialki, arkitekto tituluaren degradazioa ekiditeko ziotik; egiaz, sentimendu gizatiar batean oinarritu zen, hein batean: inbidian. Ingeniariekiko inbidian, hain zuzen ere, haien karrera berria horrela planteatu baitzen, eta arkitektoak ezin ziren gutxiagorekin konformatu. Baina master bat egiten behartzea, pribatua zein publikoa, ezin da inolaz ere lorpen bat bezala zabaldu, hezkuntza eskuragarriarekiko fede apur bat edukita, gutxienez.\nGainera, etorkizunerako beste ilungune bat susma daiteke. Oraindik ikusteko dago zer gertatuko den Boloniaren barne dauden Europako beste herrialdeetan ikasi dutenak Espainiako Estatura etorriko (aditza barkatzen badidazue) direnean. Kasu askotan, 240 krediturekin bakarrik lortuko dute arkitektura gradua. Gradu hori baliozkotuko zaie? Bestela, non geratuko da Boloniaren berdintasun eredu txalotua?\n[Artikulu hau GAUR8n argitaratu zen 2011ko urriaren 1ean]\nSailkatugabeak daget, gaur8\nPrevious Article← Lurrazpiko ezaguera\nNext ArticleTalaian dagoen zelataria →


Mapa | Bandoen sorrerak | Ezaugarriak | Bortizkeria\nBandoen sorrerak, ada, sistema berean jarduteko jokabide bakarra ez zegoela erakusten digu. Hau da: gizartea osatzen zutenek, balore berak aintzat hartzen bazituzten ere, molde ezberdinak gauzatu zituzten balore horiek garatzerakoan.\nBanaketaren eta bere ondorio odoltsuen jatorriaren inguruko kontakizun herrikoia ezaguna da oso. Istorio honen arabera, prozesio batean gertatutako eztabaidak ekarri zuen liskarra. Alde batekoek kandelak lepoan, goian, –ganboan– eraman nahi omen zituzten; beste aldekoek, berriz, eskuz, behian, –oinian-. Kalapita honen sortzaileak Ulibarrikoak eta Muruakoak omen ziren. Horrela, Ulibarri-Ganboa eta Murua-Oinatz bihurtuta, bi bando-buru sortu eta borroka zabaldu egin zen.\nEgun, ikerketen ondorioz, Bandoen sorreraren eta gerratearen jatorriaren gainean oso bestelako hausnarketa egiten da.\nNahiz eta leinuen arteko ezin ikustea zaharragoa izan, bi alderdietan gauzatzen den lerrokatzea XIV. mendean gorpuztu zela pentsatzen da. Honekin batera, gure geografian zehar bandoak nola sakabanatzen ziren ikustea oso esanguratsutzat jotzen da, barreiaketa honen gibelean kulturari, ekonomiari eta leialtasunari loturiko arrazoiak ezkutatzen zirelakoan.\nDeba eta kostaldean kokatutako leinuak ganboatar ziren.\nGoierri eta Urolakoak, berriz, oinaztar.\nGanboatarrak merkataritzarekin eta hiribilduekin lotu ohi izan dira.\nOinaztarrak, aldiz, aziendekin eta abeltzaintzarekin.\nBanaketa honen funtsean, XIII. mendetik aurrera, Gaztelako erregearen erasoen ondorioz, Ganboatar buru Gebarako jaunak emandako urratsak egon zitezkeen. Gebarako jaunak, Oñatiko kondea izango denak eta jatorri arabarra zuenak, Ahaide Nagusien mailatik haratago kokatzen zen. Jaun Handitzat jo dezakegu, beraz. Hiribilduen garapenari esker Gipuzkoak eskaintzen zituen aukerez baliatzeko, Debaren arrotik eta kostaldetik bere sarea hedatu eta antolatu zuen. Gainera, Gaztelako erregearen bermearekin aritzen zen, eta Nafarroa/Gipuzkoaren arteko muga sustatzen nabarmendu zen.\nOndorioz, sustrai gipuzkoarra zuten leinuak, Martin Lopez Murua sorburu bezala gogoratzen zutenak, lehian sartu ziren. Hauek ez zuten horren lotura esturik hiribilduekin eta Lurraldearen muga ere kaltegarri suertatzen zitzaien.\nJarrera politikoari dagokionez, bandoen erregeekiko leialtasunak aldakorrak izan ziren. Gaztela eta Nafarroaren arteko gudetan Ganboatarrak Agramondarrekin bat egingo zuten, eta, beraz, Nafarroako erregearen aldekotzat jo ditzakegu. Oinaztarrak, ordea, Beaumondarrekin batera agertzen dira, Gaztelako erregezaleekin batera. Aliantza hauen ondorioz Loiolako Inazio, oinaztar gerlaria orduan, Iruñeko setioan zauritu zen.\nBaina, esan bezala, aldaketak izan ohi ziren. 1369an, adibidez, Nafarroako Karlos II.a euskal lurraldearen erabateko kontrola berreskuratzekotan zegoen tenorean, Ganboatar buruak, guztiz ahaltsua zen Gebarako jaunak, traizioa egin eta Gaztelako erregearen alde jardun zuen.\nAldakortasun honen beste adibide bat: 1466. urtean Igartzako jaun Martin Perez Lazkao Foix-eko Kondearen eta Nafarroako Kondestablearen agindupean topatzen dugu Gaztelako erregearen interesen aurkako ekintzetan. Beranduago, ordea, jarrera aldatu eta Gaztelako erregearen barkamenaz Igartzako gunea antolatzeari ekin zion.\nKontu hauek guztiek Gipuzkoako buruen leialtasunak 1200. urtean ez zirela erabat itxi erakusten dutela uste dugu.\nGuda eta liskar egoera hau orduko gizartearen funtzionamenduan kokatu behar da. Lehen zirriborratu dugun jokabideen barruan gerra egoera logikotzat eman daiteke. Hala bizimodua antolatzeko era nola giza-harremanak ulertzeko eta jorratzeko bideak oso bortitzak eta oldarkorrak ziren. Etengabe bultzatzen zen balore gehiago lortzea eta izatea, –bai aurrekoak baino gehiago eta baita ondokoak baino gehiago ere –. “Valer más” esamolde ospetsua garai honi zor diogu. Ahalik eta ospe, ohore, oparotasun, errenta eta gizon gehien atxiki behar ziren.\nHonek, izugarrizko presioa zekarren giza baliabide eta baliabide ekonomikoen gainean. Ezinbestekoa egiten zen Nagusi baten babesa bilatzea eta honek bere menpean nortasuna eskuratzea ekarriko zuen.


Wikiloc | Plazaola-Altzegi-Urepel-Erroste-Erroizte Hegoa-EGUZKIZKO MUINOA (1083m)-Biuztain-Arramia-Plazaola Ibilbidea Ipuliño, País Vasco (España)- GPS track\nPlazaola-Altzegi-Urepel-Erroste-Erroizte Hegoa-EGUZKIZKO MUINOA (1083m)-Biuztain-Arramia-Plazaola\n4.403 235 2178\nAltzegi (Mendi Ibilaldiak)\nVía Verde de Plazaola. Plazaola - Andoain (Mendi Ibilaldiak)\nIpuliño 16 10 19 andonirRE (Mendi Ibilaldiak)\nPlazaola Altzegi (Altzadi) Urepel Mandoegi (jiva) (Mendi Ibilaldiak)\nIkusita 114 aldiz, jaitsita 4 aldiz\n(2019-10-27) Egun pasako mendi ibilaldia. 6 ordu eta erdi ibilian + bazkari/atsedenaldia (1 ordu)\nIbilaldia Plazaola geltoki zaharrean abiatzen da. Bertan Leitzaran ibaiko zubia pasa eta Altzegi aldera doan bidea hartzen dugu, hasieran pista zabala dugu, eta gero senda estuago bat hartuko dugu borda artean igotzen dena Intxusu aldera, malda nahikoa gogorra da tarte batzuetan, lehen orduan 500 bat metroko desnibela gaindituko dugu eta Intxusu (951m) tontorrera iritsiko gara, hemendik Altzegira (1015m) berehala helduko gara, tontor honek aurrekoak ez bezala postontzia ere badu.\nJarraian Urepel aldera joko dugu, lehenik malda handi bat jeitsi eta ondoren Kondizatzeko Lepotik gora ia 200 metroko desnibela duen azken malda zelaian gora.\nOrain Erroste aldera jeitsiko gara Urepel tontorrean hegoalderako norabidea hartu eta belardian behera egingo dugu honen ertzera iristean pagadian sartu eta ekialdetik pasatzen den pistara sartzeko, gero pista honi jarraituko diogu Errostera iritsi arte.\nHemendik Erroizte tontortxoetatik pasatuz Eguzkizko Muinora (1083m) eramango gaituen bidea hartuko dugu, lehen muinora arte, Erroizte Azpikoa, pista zabala dago, gero senda estuagoari jarraitu behar zaio gandorretik eta azkenik Eguzkizko Muinora igotzeko malda handiari ekingo diogu, hau pagadian barna doa eta poliki hartuta gozatuz igotzen da.\nBehin tontorrean, lau orduko ibilaldia egin ondoren, atsendeladi txiki bat hartuko dugu zerbait jateko.\nJarraian Plazaolara itzultzeko bideari ekingo diogu, ordu pare bateko bidea izango da hau,\nhasieran Petriketa eta Baztarla muinoak ikutuko ditugu mendilerroaren bizkarrean bertan daudenak, eta ondoren Arramiako Lepora jeitsi eta beherantz jarraituko dugu Iruso-Tolarea ingurutik, Plazaolako bidegorrira iritsi arte. Hemendik abiapuntura jarraituko dugu.\nPlazaola, hasiera puntua\nEguzkizko Muinoa (1083m)\nEguneko puntu garaiena. Urumea ibaiaren gainean altxatzen den mendia.\nPlazaola, amaiera puntua\nGarai bateko trenbide eta geltoki zaharra, oraindik hondakin batzuk ikusi daitezke. Gaur egun plazaolako bidegorria bezala erabiltzen da.


Haur Hezkuntza - La Salle Sestao\nGure txikiei lehen pausoak ematen laguntzen diegu eta haien beharrak eta aukerak kontuan izaten ditugu.\n0-6 urte bitarteko epea oso garrantzitsua da pertsonaren garapenerako, urte horietan baitu iragazkortasun handiena.\nHaien garapen orokorraren eta etorkizunekoaren oinarri diren zentzumenen eta mugimenaren garapena, koordinazioa eta trebetasun fisikoak lantzen ditugu.\nBizikidetzan sortzen diren erreakzio eta behar afektiboei eta besteekin harremanetan jartzeko beharrei erantzuten diegu.\nHaurrak oinarrizko prozedura akademikoekin harremanetan jartzen ditugu (irakurketa, idazketa, eraginkortasuna, ahozko adierazpena, informazioaren tratamendua, etab.), betiere garapen erritmo ezberdinak errespetatuz eta motibazioa emanez, beren helburuak iritsi ditzaten.\nHorretarako, IKASKUNTZA TESTUINGURU BERRIA sortu dugu (ITB): pedagogia berritzaile bat, ikasleen heziketa beren talentuen garapenaren bidez bilatzen duena, beraien etorkizuna eraikitzeko gai egiten dituena\nTUTOREAK 2 URTE\nTUTOREAK 3 URTE\nTUTOREAK 4 URTE\nTUTOREAK 5 URTE\nNext post Jangela


2016ko Bonus kanpaina\nJoan den abuztuaren 15ean, 2016an aurkeztutako Bonus pizgarrirako eskaerei buruzko proposamen-txosten ez-lotesleak Gizarte Segurantzako Antolamendu Zuzendaritza Nagusiari (GSAZN) igortzeko epea amaitu zen.\nBonus pizgarri-sistema arautzen duen 404/2010 EDa argitaratu zenetik urtero gertatu den bezala, aurten ere apirilaren 1etik ekainaren 30era luzatu da eskariak aurkezteko epea.\nKanpainak iraun duen hiru hilabete horietan, Mutualiaren pizgarria jasotzeko 134 eskaera aurkeztu dira, 116 enpresaren eskutik; hortaz, eskaerek % 6 baino gehiago egin dute behera 2015eko kanpainan aurkeztutakoekin alderatuta.\nAipatutako 134 eskaera horiek alde batera utzita, Mutualiako kide diren gutxienez beste 8 enpresak eskaera beste mutua batean aurkeztuko dutela uste dugu, kotizazioko kontu-kode nagusia mutua horretan babestuta daukatelako. Hortaz, gure kalkuluen arabera, kanpaina honetan Bonus pizgarria eskura dezaketen eskaerak guztira 142 izango dira, eta horietatik 6 baztertu beharko dira, atzera egin dutelako edo ezeztatu direlako.\nHalaber, 136 eskaera horiek guztira 1.910.000 €-ko pizgarria lortu dezaketela kalkulatzen dugu. Horrek esan nahi du eskaeren batez besteko pizgarria 14.000 €-tik gorakoa izango dela. Guztizko zenbateko horrek Mutualiak 2016an lanbide-kontingentziengatik bilduko dituen kuoten % 0,98 osatzen du.\nEskaera bidez berreskuratutako lanbide-kontingentzietako kuoten batez besteko portzentajea ordaindutako kuoten % 8,14ra iritsi ahalko da (% 5 gutxienez eta % 10 gehienez, inbertsioen mugarekin kasu bietan).\nIkuskapen-aldiari dagokionez, eskaeren % 97k 2015eko ekitaldia baino ez du behar izan lanbide-kontingentziengatik kotizatutako 5.000 €-ko gutxiengo bolumena eskuratzeko. Eskarien % 2k ekitaldi batez baino gehiagoz osatutako ikuskapen-aldia (2014-2015 edo 2013-2015) behar izan du kotizazio-bolumen hori lortzeko; eta gainerako % 1 hori 2012-2015 ikuskapen-aldian aipatutako kotizazio-bolumenera iritsi ez den «enpresa txiki» bati dagokio.\nArtikuluaren hasieran azaldu dugun bezala, kanpaina honetako proposamen-txosten ez-lotesleak GSAZNri bidali zaizkio dagoeneko, eta aurreko kanpainak oinarritzat hartuta, ez dugu uste 2017. urtearen amaiera arte ebatziko direnik. Ebatziko den hurrengo kanpaina 2015ekoa izango da (2014ko ikuskapen-aldia) eta datorren abenduan edo urtarrilean gertatuko da.\nBonusaren baldintzak betetzen diren kontrolatzeko kanpaina\nAzkenaldian Laneko eta Gizarte Segurantzako Ikuskaritza (LGSI) aurreko kanpainetan Bonus pizgarria eskatu duten enpresen artean Bonus pizgarriaren eskaeran adierazitako informazioa dokumentalki egiaztatzeko kanpaina bat egiten ari dela jakinarazten dizuegu. Ez dakigu LGSIa zer hautaketa-irizpide ari den aplikatzen, baina Bonusaren araudian xedatutakoari jarraiki, besteak beste, prebentzioko ordezkarien adostasuna adierazten ez duten eta horien alegazioak jaso dituzten eskaera guztiak aukeratuko dira.\nLGSIa honako dokumentazioa eskatzen ari da: arriskuak ezabatzen edo murrizten dituzten LAParen arloko inbertsioak justifikatzeko dokumentazioa, eskaeran aurkeztutako adierazpena betetzen dela bermatzen duten LAPeko Kudeaketa Sistemaren agiriak (arriskuen ebaluazioa, LI edo LG ikerketak, osasun-zaintza, prestakuntza, informazioa, etab.), eta, bereziki, 404/2010 Errege Dekretuaren 2.1.g artikuluan jasotako bost ekintza espezifikoetatik bi gutxienez gauzatu izana frogatzen duena.\nEra berean, ezbehar-tasa orokorraren eta muturrekoaren mugak gainditzen ez direla egiaztatzen duen agiri bat aurkeztu behar da (Mutualiak emango die eskatzen duten enpresei).\nDiego Badosa Quintana. LAJU prozesuaren zuzendaria


Eibarko Udalak neguko dispositiboa bihurtu nahi du Karmeldarren eraikina - Deia\nEtxerik gabeko pertsonentzat\nEibarko Udalak neguko dispositiboa bihurtu nahi du Karmeldarren eraikina\ndeia.eus | eibar 30.08.2021 | 19:38\nNegua heltzean etxerik gabeko pertsonek Karmengo elizaren eraikineko hirugarren eta laugarren solairuak lo egiteko leku gisa erabiltzea proposatuko du Eibarko Udalak. Zerbitzu hau datorren udazkenetik aurrera jarri nahi du martxan Udalak.\nHortaz, ez da aterpe iraunkor bat izango, baizik eta etxerik gabeko pertsonek aldi baterako erabili ahal izango duten zerbitzua, egun jakin batzuetan.\nInformazio hau atzo eguerdian Gizarte Zerbitzuetako batzordean helarazi zitzaien udal talde guztiei, bai eta eskualdeko gainerako udalei ere; nolanahi ere, gaia Debabarreneko Gizarte Zerbitzuen Maparen bilkuran eztabaidatuko da, ostegun honetan bertan.\nEibarko Udala duela hilabete batzuk hasi zen eskualdearen behar horri erantzuteko gestioak egiten; halako zerbitzu baten premia eskualdeko Gizarte Zerbitzuen Mapan jasotako azpiegituren eta baliabideen planean jasotzen da. Kudeaketa horien eta Karmeldarren aldeko jarreraren ondorioz, akordio bat lortu da, eraikinak zerbitzu hori hartzeko beharrezko baldintza guztiak betetzen dituela iritzita.\nJon Iraola Eibarko alkateak eskerrak eman dizkio Karmengo Elizaren eraikinaren jabe den ordena erlijiosoari, "izan duten jarrera onagatik, eskuzabaltasunagatik, elkar ulertzeko gaitasunagatik eta akordioa lortzeko emandako erraztasunengatik". Aldi berean, poztu egin da hainbat gestio egin ostean, "Eskualdeak benetako kokaleku bat izatea lortu duelako, hain beharrezkoa den baliabide hori edukitzeko".\nNeguko dispositiboa erlijiosoen gelak izandakoen espazioan kokatuko litzateke, Karmen kalean dagoen eraikinaren hirugarren eta laugarren solairuen artean banatuta, eta 18 pertsona hartzeko ahalmena izango du. Espazio horren ezaugarriak eta banaketa aztertu ondoren eta egokitzeko erreforma garrantzitsurik behar ez dela ikusita, pentsatu zen toki egokia zela neguko dispositiboa jartzeko, Udalak beste aukera batzuk aztertu ondoren.\nAkordioaren arabera, Karmeldarrek doan lagako lukete espazio hori, urtebeteko epean, eta Udalak, Zerbitzu Sailaren bidez, bere gain hartuko ditu proiektatutako jarduerara egokitzeko beharrezkoak diren lan txikiak.\nUdalak egindako aurreikuspenen arabera, eta eskualdeko udalen oniritzia izanez gero, neguko dispositiboa datorren udazkenean jarriko litzateke martxan, urria eta azaroa bitartean, eta eguraldi txarreko sasoian funtzionamenduan egongo litzateke.\nAldi berean, Gizarte Zerbitzuen Udal Sailak neguko dispositibo berri honi buruzko kanpaina bat egingo du, zerbitzuaren erabiltzaile izan daitezkeenei informazioa eta laguntza emateko. Gainera, erabiltzaileek baliabide hori erabili ahal izateko ezaugarriak eta baldintzak ezarriko dira.\nBilbobusek zerbitzu berezia eskainiko du Bilbao Arenara joateko.


Arcadi Oliveres "Desobediencia en tiempos de crisisi"Ezbiolentzia jardunaldiak – Jornadas de la Noviolencia\n2013ko otsailak 20 - 19etan Bidebarrieta (Bilbao)\n“Hay una serie de normas que se aplican, pero el hecho de que algo sea legal no quiere decir que sea legítimo. Hay muchas leyes que no son legítimas y, si esto sucede, el ciudadano debe estar capacitado para desobedecer.”\nArcadi Oliveres Boadella Arcadi Oliveres Boadella 1945ean Bartzelonan jaio zen. Bartzelonako Unibertsitatean Ekonomia Zientzia ikasketak burutu zituen. Francoren diktadura bete-betean zegoela, demokrazia eta askatasun politikoen aldeko konpromisoa gailendu zitzaion.\n1966tik Sindicato Democrático de Estudianteseko ezkutuko asanbladetan partaidea izan zen, 1966ko martxoan burutu zen “caputxinada” ekitaldi ospetsuan egon zen, hots, poliziaren setiopean Sarriáko Los Capuchinos elizan eginiko ikasleen batzar klandestinoa. 1968an bilera horretan parte hartzeagatik egotzita “Tribunal de Orden Público” zeritzonak epaitu egin zuen Arcadi.\n70eko hamarkadan, Kataluniako demokrazia eta autogobernuaren aldeko hainbat jardueratan nahasi zen. Bestean beste, “Assemblea de Catalunya” ekimenean partaidea\nHasierako urte haietan, “Pax Christi” erakundean garatu zuen militantzia, zalantzarik gabe, bere jarduerarik entzutetsuena izan zen. Nazioarteko mailan bake-kultura eta herrien arteko adiskidetzea sustatzen zuen erakunde katoliko horren zereginetan parte hartzeari ekin zion 1974ean.\nGarai hartako beste gertakari azpimarragarria “Marxa per la Llibertat” izenekoa izan zen. 1976ko udan Kataluniako osoan hiritar martxa ezberdinen antolaketa gertatu zen, “Llibertat, Amnistia i Estatut d’Autonomia” leloa zutelarik\n1977an “Associació Catalana de Solidaritat i Ajuda al Refugiat (ACSAR)” izeneko erakundearen sormenean aritu zen, egun ere partaide gogotsua dugu.\n190tik UABeko Escola d’Estudis Empresarials de Sabadell eko ekonomia irakaslea da. 1993an Doktore izendatu zuten, titulu hau eskuratzen ahalbidetu zuen tesiak “Ciclo de la economía de la defensa” izenekoa izan zen (ekonomia defentsa gastu militarra pubklikoa eta armagintza.)\n1981ean Justícia i Pau erakundeko militantziari ekin zion. Giza eskubide, Bakea, justizia soziala eta garapenaren aldeko entitatea dugu azken hau.\nGiza eskubideen aldeko jardueratan nahasi da Arcadi Oliveres, herri txiroen muturreko kanpo zorra salatuz, gosetearen zifrak hedatuz, gerrari aurre eginez, militarismoaren aurpegiak kritikatuz eta gastueta ikerkuntza militarra gaitzetsiz.\nHalaber, Arcadik garatutako bi alderdi hauen gaineko gogoetak oso interesgarriak dira, alegia, gorago aipatutako ziklo armamentista eta egungo krisialdi ekonomikoa.\nArcadi Oliveresen gaineko pasadizorik ezagutzen al duzu?


Zientzialariek, ekologistek, kontsumitzaileek eta sindikatuek Espainiako Stockholmeko Hitzarmena berretsi dute | Consumer\nZientzialariek, ekologistek, kontsumitzaileek eta sindikatuek Espainiako Stockholmeko Hitzarmena berretsi dute\nZientzialariek, ekologistek, kontsumitzaileek eta sindikatuek positibotzat jo dute Espainiako Gobernuak maiatzaren 17an indarrean sartu zen Poluitzaile Organiko Iraunkorrei buruzko Stockholmeko Hitzarmena berrestea. Talde horrek berak eskatzen du COPk Espainian eragiten duen kutsaduraren egoerari buruzko ikerketa bultzatzeko mekanismo egokiak martxan jartzeko.\nBalorazioaren sinatzaileen arabera, erregulazio hori debekatzen duen “dozena zikinetik”, DDT, PCB eta dioxinak eta furanoak dira kezkagarrienak. Espainian gizakietan eta elikagaietan COPak egoteari buruzko azterketa gutxi egin arren, “Espainiako biztanleen %80k eta %100ek COPen kontzentrazio detektagarriak dituzte, hala nola DDEa (DDT degradatzea) edo PCBak”, onartu du Miquel Portak, Ingurumenaren aldeko zientzialarien presidenteak (CiMA).\nGainera, adituak onartu duenez, “Espainiako zenbait ikerketak adierazten dute haragi-, arrain-, arrautza-, esne-, gurin-, gazta- eta zereal-lagin askok DDE, PCB, hexaklorobentzeno, lindano eta beste COP batzuen hondakinak dituztela”. Stockholmeko Hitzarmenak garrantzia du, izan ere, ingurumena eta kontsumitzaileak babesteko legezko tresna orokor bakarra da, toxikotasun handiko eta degradatu gabe denboran irauteko gaitasun handiko konposatuen mehatxuetatik babesteko gai dena.\nOrain arte, Stockholmeko Hitzarmena sinatu duten 150 herrialdeetatik 64k berretsi dute. Hitzarmena ez zen indarrean sartu maiatzaren 17ra arte, gutxienez 50 herrialdek berretsi behar baitzuten. Espainiako berrespena positiboki baloratu dute honako hauek: Amigos de la Tierra, Confederación de Consumidores y Usuarios (CECU), Científicos por el Medio Ambiente (CiMA), CCOO, Ecologistas en Acción, Greenpeace, SEO/Birdlife, UGT, Unión de Pequeña Agrario y Ganaderos (UPA).\nberrespen dioxinak furanos-eu gop pcb-eu Stockholmeko Konbentzio substantzia toxikoak


Spandauko espetxea - Wikipedia, entziklopedia askea.\nSpandauko espetxea Alemaniako Berlin hiriaren Spandau barrutian zegoen espetxe ospetsua da. Monumentu babestua da. 1876an eraiki zuten, eta 1987an eraitsi, azken preso naziak, Rudolf Hessk, bere buruaz beste egin ondoren. Neurri horrekin neonazien kultuko tokia bihurtzea saihestu nahi izan zuten. Gaur egun, toki berean saltokigune bat dago.\nGuardia aldaketa, espetxearen aurrean.\n1876an eraikia, Erdi Aroko estiloa imitatzen zuen, gaztelu baten itxura izanik. Adreilu gorriz egina zegoen. 500 preso gordetzeko eraiki zen. Bigarren Mundu Gerraren ondoren, Nurenbergeko epaiketetan zigortutako zazpi buru naziak bertan espetxeratu zituzten. Debekatuta zegoen eraikinari argazkiak egitea.\nNahiz eta espetxea Berlingo britaniar aldean egon, haren kontrola lau potentzia irabazleek txandakatzen zuten: Erresuma Batuak, Ameriketako Estatu Batuek, Frantziak eta Sobietar Errepublika Sozialisten Batasunak.\nWikimedia Commonsen badira fitxategi gehiago, gai hau dutenak: Spandauko espetxea\nAzken aldaketa 26 apirila 2021(e)an, 20:06(e)tan\nOrriaren azken aldaketa: 26 apirila 2021, 20:06.


Tresnaren arabera AEnema - Artistfacts\nTresnaren arabera AEnema\nHori Los Angeles hiria gorrotatzen zuen Bill Hicksen komedia errutinan oinarritzen da. Jendea oso azalekoa zela uste zuen eta Amerika txarrenean irudikatzen zuen. Abestian lagin den bere errutinan, Hicksek Kalifornia ozeanora erori eta Arizona badia sortzeaz hitz egiten du. Hicks minbiziak jota hil zen 1994an; 1997an, Rykodisc-ek Hicksen komediaren albuma kaleratu zuen Arizonako badia .\nMaynard Keenan abeslaria Hicksen zalea zen, eta bere komedia errutinetan inspiratu zen, sarritan iruzkin sozial ugari izaten baitzituen. Albumaren artelanak medikuak bezala jantzitako Hicksen margolan bat du, 'Beste heroi hil bat' izenburua duena.\nMaynardek 6 hilabete eman zituen letrak idazten. LA aipatzen duen arren, ez du bereziki hiriari buruz ari. Abesti kontzeptual bat da, galdetzen duena: 'Zer gertatzen da dena suntsituz gero eta berriro hasi beharko bagenu?' Kasu honetan LAk Maynarden begietan munduarekin zer gertatzen den adierazten du, eta lasterketa gisa eboluzionatu ahal izateko ozeanora erortzen den hiria bezalako zerbait behar dugula dioen mezua helarazten saiatzen ari da.\nAbesti hau inspiratuta sortu zen Toolek Los Angeleseko L Ron Hubbard areto batzuetan. Taldeak ikaratuta begiratu zuen Hubbard-en ikasle yuppie horiekin topo egin zutenean eta defendatzen zituzten gauza zentzugabeak zirela sentitu zuten.\n'AEnema' hitzen konbinazioa da. 'Anima' Carl Jung filosofo / psikologoak gizonezkoaren barruan egoteko hipotetatutako emakumezko arketipoa da. 'Enema' norberaren ondestearen arazketa da ura garbituz. Konbinazioak gure barneko azaleko zakarra botatzeko lerroetako zerbait esan nahiko luke.\nAbestian, Maynardek nahiko ez dituen jendearen zerrenda ematen du. Bizitza luzean zer den eta zer ez den gogorarazten du abestiak. Abestiak haserre bizia du logikoki azaleko jendearen ideietan zentratuta, baina sormen saihestezina du.\nmike - oakhurst, NJ, 3tik gorakoentzat\nnoiz atera zen poker aurpegia\nez dago mendirik adina letra


Concurso de Carteles para Sanfermin 2012 desde el 1 de marzo - Sanfermin.com\nConcurso de Carteles para Sanfermin 2012 desde el 1 de marzo\n2012 February 26, Sunday 2016 June 15, Wednesday\nDatorren martxoaren 1etik hasita aurkezten ahalko dira obrak hilabete batez 2012ko Sanferminetako Kartel Lehiaketan parte hartzeko. Aurten saria 900 euro gutxitu da azkeneko kopurua 3.600 izateko, festa iragartzeko ondoriozko famaz gain. Epaimahaiak zortzi obra hautatuko ditu eta obra horiek lehiakide izanen dira herri botazioan. Hola nahi duten Iruñeko herritarrek aukeratuko dute festa 2012an grafikoki irudikatuko duena. Arauak lehiaketako beste urteetakoen antzekoak dira. Formatua ehun zentimetro luze eta hirurogeita hamar zabal izan beharko da eta testu hau edukiko du: “Pamplona/Iruña. San Fermín 2012. 6 al 14 de julio /Uztailaren 6tik 14ra”. Lanak euskarri zurrun batean muntaturik egon beharko dira eta behar bezala paketaturik aurkeztuko dira Ziudadelako Udal Bulegoan. Lanak hartzeko epea 2012ko martxoaren 1etik 31ra bitartekoa izanen da. Lanak, astelehenetik larunbatera (lanegunetan), 10:30etik 13:30era aurkeztuko dira. Ziudadelako Bulegoa. Armada etorbidea, z. g., 31002 Iruñea (Nafarroa). Tel.: 948 420 975 / e-maila: ciudadela@pamplona.es\nKartelak egilearen sinadurarik gabe eta goiburu batekin, kartelaren atzealdean idatzita, aurkeztuko dira. Kartelaren autoretza ezin izanen da lehiaketa prozesuaren ezein unetan publiko egin. Kartelarekin batera gutunazal itxi bat aurkeztu beharko da, kanpoaldean kartelaren goiburua idatzita. Barnealdean egilearen izen-deiturak, helbidea, telefono zenbakia, nortasun agiri nazionalaren fotokopia, lanbide curriculum laburra eta egileak sinaturiko aitorpena, aurkezturiko obra orijinala eta argitaragabea dela adierazita. Obrak igorri eta itzultzeko gastuak lehiakideen kontura izanen dira. Saria emanez, Iruñeko Udalak sarituriko obrari datxezkion jabetza intelektualeko eskubide ekonomiko guztiak hartzen ditu esklusiban eta libreki erreproduzitu, banatu, jendeari ezagutarazi eta aldatzen ahalko du.\nSanfermin buruzko albiste serioak Kartelak, Kartel lehiaketa\nSanfermin buruzko albiste deigarriak (215)\nSanfermin buruzko albiste serioak (549)


Bailen Etxe Orratza - Open House Bilbao\nHelbidea: Bailén Kalea, 1\nZazpikaleak / Abando\nBotxoko ikuspegi zoragarriak eskaintzen ditu Bilboko lehen etxe orratzak. Ezagutu hiriaren hastapenaren irudi paregabea\nProiektua esku-hartze urbanistiko gisa ulertzen da, altuerako eraikuntza gisa baino. Terraza-begiratoki espazioa itsasadarraren ertzean, Concordia Geltokiaren atari eta alde zaharraren eta zabalgunearen arteko komunikazio elementua da. Eraikuntza berriaren bertikaltasunak espazio honen askapena eta hiriaren beheko aldetik geltokiaren fatxadaren ikuspegia ahalbidetzen du.\nArkitektoek bi gorpuzdun bulego-eraikina eratu zuten: bat baxua Naja kaiaren eraikinen jarraipen gisa, eta ondoko eraikinen zulo eta arkupeen tipologia errepikatzen duena, eta beste bat altueran, multzoari azken ukitua ematen diona. Elementu bertikal hau mugarri adierazgarri bat da, Areatzaren espaziotik nabarmentzen dena.\nProiektu honi esker, Bilbok bere lehenengo etxe orratza ikusi zuen XX. mendeko Chicagoko altuerazko arkitekturan oinarritzen zena. Oin karratuko alde bakoitzak hamabi metro ditu eta berrogeita hiru metroko altuera du.\nTrenbideko nasaren luzapena ahalbidetzeko egitura soto solairuan karga-habe erraldoi batzuen gainean sostengatzen da oina era bat aske utziz. Barruko antolamendua argia eta xumea da, komunikazioen gunea eraikuntzaren orientazio txarrena duen izkinan utziz, bulegoentzako solairu libre bat lortzen da.\nBere fatxadetan nolabaiteko estilo arrazionalista nabari da, XX. mendearen bigarren herenean hirian oso ohikoa zena, eraikuntza apaingarri guztiez askatuz. Etxe orratza 2013an birgaitu zen.


Poesia landuko dute VIII. Karmele Igartua sorkuntza bekan - Debagoiena - Goiena.eus\nArantzazu Ezkibel Galdos 2018-10-11 09:42\nIazko saridunak, epaimahaiko kideak eta Aretxabaletako Udaleko ordezkariak.\nPoesia izango da aurtengo Karmele Igartua sorkuntza bekaren generoa. Aurkeztuko diren poesiak euskaraz idatzitakoak izango dira. Horrez gain, lanek originalak izan beharko dute, eta argitaratu gabeak. Lanak aurkezteko azkeneko eguna urriaren 30a izango da.\n"Karmele ipuinekin, antzerkiarekin... hasi zen, baina, ondoren, poesiara jo zuen eta izugarrizko eboluzioa izan zuen", azaldu du Idazle Eskolako zuzendari den eta Igartuaren lagun min zen Tere Irastorzak. Zortzigarren Karmele Igartua beka izango da aurtengoa, aurrez Bergarako idazle eskolaren beka zena –15. edizioa–.\nAzkeneko hiru urteetan, Aretxabaletako Udalak lagundu du sariketan diruarekin. Nabarmendu behar da lehen edizio hartako irabazlea Karmele Igartua bera izan zela, Gaur arte narrazioarekin.\nUrriaren 30era arte\nIazko generoa gidoia izan zen eta aurrez haurrendako ipuinak landu zituzten. "Iaz, esaterako, 20 bat lagun aurkeztu ziren sorkuntza bekara. Uste dugu aurten ere jendea animatuko dela", dio Irastorzak. Interesatuek hilabete amaierara arte izango dute lanak aurkezteko: urriaren 30a izango da azkeneko eguna. Sorkuntza bekan parte har dezake 16 urtetik gorako edozein pertsonak.\nAurkeztuko diren poesiak euskaraz idatzitakoak izango dira. Horrez gain, lanek originalak izan beharko dute, eta argitaratu gabeak. Ez dute itzulpenik onartuko.Lanak ez du 500 lerro baino gutxiagoko luzera izango eta aurpegi bakarrean idatzita egongo da, New Courier 12 hizkian. Poesiaren gaia librea izango da.\nLanak posta elektronikoz edo posta arruntez bidal daitezke. Posta arrunta aukeratzen duenak Aretxabaletako Otalora kaleko lehenengo zenbakira bidali beharko du gutuna; eta posta elektronikoz bidali gura duenak kultura@aretxabaleta.eus helbidera idatzi beharko du. Aretxabaletako udaletxean bertan ere aurkez daitezke lanak, jendaurreko ordutegian.\nIgartuaren lanak, sarean\nIrastorzak azaldu du Karmele Igartuaren lanak Idazten.com atarian daudela ikusgai. "Lan asko irakur daitezke atarian: poemak, antzerkiak, idatzi artikuluak... Nabarmendu behar da 28.000 irakurketa dituztela Karmeleren lan batzuek", azaldu du Irastorzak.\nPoesian eboluzio izugarria izan zuen Igartuak. Urte gutxian hiru poema liburu argitaratu zituen. "Puntako poeta zen, argia, sakona...", azaldu du Irastorzak". Hitzak orbainetan izan zen lehen liburua –Euskaltzaindiaren Felipe Arrese Beitia saria irabazi zuen–; Denbora enaren hegaletan argitaratu zuen ondoren –Pamiela– eta Itsaso Kontra bat azkenik –Pamiela–. Azken lan hori Espainiako Sari Nazionalerako euskarazko hautagaia izan zen.


baleen arrastoak ostertzean | Reportajes | 7K - zazpika astekaria\nZetazeoak euskal kostaldean\nbaleen arrastoak ostertzean\nOntziaren brankan eta gabian jarrita, begi pareak itsasoari zorrotz begira daude. Antzinako baleazaleek egiten zuten bezala, arnas ufaden, isatsen, hegalen edota hegazti multzoen bila dabiltza, zetazeorik badela adierazten duen edozein seinaleren zain. Ez dute arpoirik, ostera; prismatikoak eta teleobjektiboak dira beren arma bakarra. Izan ere, natura maite duen edonork goza dezakeen ikuskizun ederrenetako bat eskaintzen digu itsasoak: berezko ingurunean dauden izurde arrunt jostalaria edota balea arrunt izugarria ikustea, besteak beste. Eta hori bizitzeko, gure kostaldea toki pribilegiatua da.\nXabier Bañuelos Eguneratua:\nDuela 27 bat urte entzun nuen lehen aldiz horren inguruan. Garai hartan ingurumenari buruzko aldizkari bat zuzentzen nuen eta erredakzio batzordeko kide batek aipatu zuen bilera batean, itsasoari buruzko zenbait erreportaje argitaratzekotan ginenean. «Bada, Matxitxakotik baleak ikustera joaten den jende multzo bat bada», esan zuen. Eszeptiko samar begiratu nion. Euskal Herriko zetazeo handiei buruz nituen erreferentziek historian atzera eramaten ninduten, gure kostaldeko herrien armarri heraldikoetan islatutako historiara eta azken balea Orioko barraren ondoan ehizatu zutela kontatzen duen Benito Lertxundiren kantara. Valdes eta Kalifornia Behereko penintsulak, Islandia, Norvegia, Zeelanda Berria... han bai, geratzen zen balearik, baina Kantauri itsasoan, gure Kantaurin? Eta Bermeo parean?: «Bai –baieztatu zigun–. Itsasargi azpian prismatikoekin jarri eta nola pasatzen diren ikusten aritzen dira». Ez, ezin zen egia izan, txantxetan ari zen, edo horrela uste nuen, konbentzituta bainengoen 1901az geroztik ez zitzaiola horrelako ugaztun bati bere hegalak hemengo uretan bustitzea bururatu. Baina oker nengoen, zorionez.\nUrte batzuk geroago, orain dela hogei, itsasoa maite zuen jende hark eta herriko biztanleek antolatzea erabaki eta Ambar izeneko elkartea sortu zuten, Itsas Faunaren Ikerketa eta Babeserako Elkartea. Dibulgazioa izan da elkartearen helburuetako bat betidanik; alegia, herritarrei gure kostak duen aberastasuna ezagutaraztea eta gizakiaren eta Lurraren bizitzarako itsasoak zer-nolako garrantzia duen ulertaraztea. Hori dela eta, 2009an beren helburuek Ekoetxea Urdaibairekin bat egin zuten eta batzuek eta besteek egitasmo berari heldu zioten: itsasotik bertatik olatuen artean borborka dagoen bizitza erakustea. Horrela sortu zen “Zetazeoak 10etan” itsasontzi-irtenaldien programa, apiriletik azarora bitartean ezezaguna bezain hurbila den biodibertsitate oparo batekin txunditzeko aukera ematen duena.\nEhizatzetik mirestera. Itxura denez, euskaldunak XI. mendean hasi ziren baleen ehizan. Mendeak igaro heinean, animaliok gutxitzen hasi eta horien inguruko industria hazten ari zenean, Atlantikora jauzi egin eta Ternuaraino iritsi ziren, non asentamentuak eta lantegiak ezarri zituzten. Ustiapen oparoa izan zen eta XVI. eta XVII. mendeetan garatu zen. Ameriketako Estatu Batuetako hirugarren presidente Thomas Jeffersonek berak esan zuen «euskaldunak izan zirela aitzindari» balearen ehizan kontinente hartan, bai eta jarduera hori industria moderno bihurtzen.\nBeste herrialde batzuek erreleboa hartu eta euskaldunak irabazi- zurrunbilo horretatik kanporatu zituzten. Jarduera erabat utzi zuten, kostaldean zetazeoak bazirela ahazteraino. Egun gauzak aldatu egin dira, eta zetazeoak hiltzeko, zatitzeko eta saltzeko harrapatzen jardutetik horiek aske ikusiz gozatzeko nabigatzera pasatu gara, beren jokamolde adimentsuarekin txunditzeko, gure ontzietako gilarekin jolasten diren izurde saltokariek gure begiradekin duten interakzioaz ohartzeko, guk bezala oxigenoa hartzeko ur sakonetatik itsas azalera irteten diren baleen eta zeren arnas hots sakona entzuteko.\nBai, Kantaurin bada zetazeorik, munduan dauden 80 espezie baino gehiagotik hogei bat. Eta batzuetan errazago besteetan zailago, sarriago edo gutxiagotan, guztiak ikus daitezke noizbait ontzi baten kareletik. Hala, “Hegaluze Barria” Bermeotik abiatzen da, adin guztietako pertsona multzoarekin. Gehienak euskaldunak dira, baina gero eta gehiago dira Estatuko beste toki batzuetatik etortzen direnak, baita Ingalaterratik, Alemaniatik, Frantziatik edota Belgikatik etorriak. Lau eta sei ordu artean izango dira itsasoan, bai bidaiariak bai Ambar elkarteko boluntarioak, bista zorroztuz zetazeoren bat noiz agertuko zain.\nBizi bila. Sarrera-hitzaldia entzun ostean, itsasora abiatu gara. Hegaztiak ikusi ditugu lehenik; egunaren arabera desfileak ez du amaierarik: beren burua zuzenean uretara jaurtitzen duten zangak, moko koloretsuko lanperna-musuak, ubarroiak, pottorroak, mota ugaritako kaioak, belatzak, kaio beltzak, marikoiak, gabaiak, ekaitz-txoriak, araoak, atun-txoriak, txenada arruntak... Zaila da guztiak bereiztea, baina zalantzak argitzeko prest daude beti Ambar-eko kideak.\nCapbreton-eko fosarantz goaz, portutik hamabost bat miliara. Hemen, itsas hondoa 2.000 metroko sakoneran dago, eta urpeko arroila izugarria sortzen du. Elikagaiz betetako ur hotzek talka egiten dute horren paretekin eta gora eginez miraria sortzen dute. Elikagai honek guztiak kate trofiko oso bat elikatzen du, eta horrek mantentzen edota erakartzen ditu ozeanoko biztanle handiak, bai bertan bizi direnak bai handik igarotzen direnak.\nGure itsasbidean aurrera goazela, hauek guztiak dakuskigu: hegaluze eta atun saldoak –berdel eta antxoak janez–, ilargi-arrainak, ezpata-arrainak, marmokak, marrazoak, arrain hegalariak... eta, azkenik, irrikaz espero ditugun zetazeoak. Ez dugu ahaztu behar beren ingurunean daudela eta itsasoa neurrigabea dela, gurea bezalako bisitek arau zorrotzak dituztela animaliei ahalik eta enbarazu gutxien egiteko, eta zorteak ere bere garrantzia duela. Batzuetan ez dira erraz agertzen, baina normalean agertu agertzen dira. Lehenik hemen bizi diren hiru izurde espezieetako bat agertu ohi da, edo guztiak batera: izurde handi ederrak, arrunt jostalariak eta marradun akrobatikoak. Pilotu-izurde hegaluzeak datoz atzetik beren buru borobilak ageriz, jakin-minez, nor hurbiltzen ari den jakin nahian.\nJada ur sakonetan, baliteke Couvier moko-baleen bizkar zabal eta moko itxurako muturrak ikustea. Zortzi metrotik gorako zetazeo hauek zailak dira ikusten duten jarrera iheskorragatik, baina urotan badira bertan bizi diren taldeak eta erraz ikusi ohi dira. Hain zuzen, euskal kostaldea da horiek ikusteko toki onenetako bat. Eta latitude honetan agertu ohi da gehien ikusi nahi izaten dena, balea arrunta. 22 metro luze dituen hau da Lurreko bigarren animaliarik handiena. Ababorretik edo istriborretik berau igerian ikustea, emeki eta arinki, benetan hunkigarri eta zirraragarria da, antzinara garamatzan ikuskizuna.\nTamalez, ez dugu euskaldunen balea ikusiko, gure arbasoek izendatu zuten hori eta “Bizkaiko balea” eta “iparraldeko balea franko” esaten diotena. Desagertzeko arrisku bizian dago eta aspaldi joan zen Kantauri itsasotik. Baina beharbada ikusi ahalko dugu zere txikiren bat, eta zailagoa izan arren, baita orka, kaxalote, kalderoi gris, xibarta eta, are, balea urdinen bat ere.\nBatek daki noizbait itzuliko ote den balea frankoa. Ordura arte, itsasoa zaintzea, ezagutzea eta goxo tratatzea da gure lana, bertan bizi direnak gustura izan daitezen; hegazti, zetazeo, arrainek... hegan eta igerian jarrai dezaten lur honetatik hurbil, zeina behinola berauen ehizarako talaia izan zen baina gaur egun begirunez tratatzen dituen. Horrela lortuko dugu itsas fauna honetaz gozatzeko milaka milia egin behar ez izatea, eta horrela bidaia luzeen partez bustitzen gaituzten olatuen kresalak zipriztinduko gaituen bidaia ederrak egin ahal izango ditugu gurean.


Zer esaten digute txakurrek zaunka egiten dutenean? | Consumer\nZer esaten digute txakurrek zaunka egiten dutenean?\nKandelaren zaunkak desberdinak dira sentimenduak edo gogo-aldarteak adierazi nahi dituztelako\nTxakurrek zaunka egiten dute adierazteko. Baina, zer diote zaunka bakoitzarekin? Batzuk agurrak dira, “kaixo, laguna”, txakurren bertsioan. Beste batzuek beldurra adierazten dute. Beste zaunka batzuekin, txakurrak asperdura erakusten du, eta beste batzuek ohartarazi dute animalia haserre dagoela. Artikulu hau gida bat da txakurrek (eta otsoek) zergatik zaunka egiten duten jakiteko, eta zer dioten zaunka bakoitzarekin: zaunka motz bat (zaunka motz bat edo bi), txakurren marmarti haserreena.\nZergatik zaunka egiten diete txakurrek?\nTxakurrek zaunka egiten dute arrazoi askorengatik. Zaunka egiten dute alerta-seinale gisa (¡ey, hay algo hor! ), aspertuta edo zerbait eskatu nahi dutenean. Baina txakurrek ere zaunka egiten dute beldurrez. Beste batzuetan, estresaren ondorioz. Eta jokatzen dutenean ere egiten dute.\nBaina, zergatik zaunka egiten dute? Animalia sozialak askoz zaratatsuagoak dira bizitza bakartiak dituztenak baino. Eta harburuak, otsoak bezala, otsoak dira. Txakurrak eta otsoak gizarte-egitura argia duten animaliak dira, eta horrek azaltzen du zergatik sortzen dituzten bokalizazio desberdinak, zaunkak, aulidoak, geminoak eta marmarrak, besteak beste. Eta ez hori bakarrik: harburuek ez dute beti modu berean zaunka egiten, beren bokalizazioak aldatu egiten dira esan nahi dutenaren arabera.\nTamas Behaviour zientzialari zientifikoan aztertzen du ‘txakur bat egiten duen zaunkak ez bezalakoak, txakurraren zaunka egiten ari diren bitartean, txakurrek zaunka egiten dutenean zer esaten duten aztertzen duena.\nZer diote txakurrek zaunka egiten dutenean?\nSophia Yin albaitariak ere aztertu du txakurrak nola aldatzen diren zaunka hainbat egoeratan, eta zer esan nahi duten zaunka egitean. Ondorioa? “Zaunka aldatu egiten da txakurrak berarekin adierazten duenaren arabera”, dio albaitariak. Hala, Yinek hiru zaunka bereizten ditu, eta, gainera, desberdin entzuten dira.\nLehenengoa “alterazio-zaunkak” dira. Ezusteko zerbaiten aurrean gertatzen dira kanelarentzat, hots, ate arrotz batek atea jotzen duenean. “Zaunka horiek bortitzagoak eta larriagoak dira, maiztasun txikiagokoak”, deskribatu du.\nTxakurraren zaunkak, bizilagunek maiz salatzen dute.\nBigarren zaunka horiek “bakardade- edo isolamendu-zaunkak” dira, eta kantxak gizakiak bereizketaren ondorioz antsietatea jasaten duenean edo gehiegizko bakardadearen ondorioz estresa izaten duenean gertatzen dira.\nHirugarren motakoak dira zaunkak. “Bai bakardadeko zaunkak, bai joko-zaunkak maiztasun handiagokoak dira, zorrotzagoak, eta tonu eta maiztasun-modulazio gehiagorekin ahoskatzen dira”, azaldu du albaitariak.\nZer esaten du txakurraren zaunkaren tonuak eta iraupenak?\nZaunkek, beraz, hainbat gauza adierazten dituzte tonuaren arabera. Hala, tonu baxuagoko zaunkak edo soinuak, marmartina adibidez, honela esateko zakurrak dira: “Haserre nago, urrundu nitatik”.\nBestela esanda (edo zaunka)? Txakur batek ezezagun bat zaunka egiten du, eta larri eta larri ibiliko da. Eta beste modu batera joko du zaunka egiten duenean paseotik irten aurretik, kasu honetan zorrotzagoa izango baita eta bokalizazioak ugariagoak.\nBaina zakur marminoek ere esanahi desberdinak izan ditzakete, iraupenaren arabera. “Oro har, zenbat eta handiagoa izan txakurrak sortzen duen iraupena, orduan eta argiago dago haren asmoa”, dio Stanley Coren psikologoak, txakurren portaeran espezializatutako psikologoak.\nIraupen luzeko eskaner batek oldarkortasun edo tentsio mezua dakar: ohar bat da, urrun mantentzeko, eta kontuan hartzea komeni da. Aitzitik, marmarra etena eta laburra bada, “txakurra beldur da, baita kezkatuta dagoela ere”, dio Coren.\nZer dio txakurrak behin eta berriz zaunka egiten duenean?\nZaunka egiten du behin eta berriz, azkar eta azkar, larrialdia eta urduritasuna adierazten baitu. Eta alderantziz: Coren adituaren esanean, “zaunka isolatu bat egiten duen txakur batek, maiz, lasaitasun handiagoa eta kitzikatze-maila baxuagoa adierazten du”.\nNola itzultzen da hori zakur-hizkuntzara? Leihotik begiratzean behin edo birritan zaunka egiten duen txakur bat interesatuta dago ikusten duzunarekin, baina gutxi. Zer gertatzen da interesatzen zaizun zerbait ikusten duzunean, parkean lagun bat balitz bezala? Orduan, kanelek zaunka ugari emitituko dituzte, behin eta berriz: hau da egoera garrantzitsua dela esateko modua.\nTxakurraren zaunkak interpretatu: hola, jolastu nahi dut\nZaunka larriek, oro har, mezu nagusi eta mehatxagarria adierazten dute. Zaunka akutuek kontrakoa esaten dute: segurtasunik eza eta beldurra edo kitzikapena.\n“Hiru edo lau zaunka laster azkarren segida ertainek iradokitzen dute txakurra egoera batean interesatua dagoela, baina ez armatua”, azaldu du txakur adituak. Aldiz, etenik gabeko zaunka eta tonu larriagoa “oinarrizko alarma-zaunka” izenez ezagutzen dena da: asaldatuago dago, baina antsietaterik gabe. Hori gertatzen da, adibidez, animaliarentzat ezezaguna den edo egoera ezezagun batean dagoen pertsona arraro bat dagoenean.\nZaunka motz bat edo bi izaten da txakurren ohiko agurra. “Eye, laguna, ¿cómo estás? “, bertsio perrbatean. Bien bitartean, zaunka luzangak eta bakartiak, eta haien arteko etenak, zaunka luzeen eta bakartien segida dira.\nEta zer dago balantza motako zaunka edo sifarfullan? “Orduan, txakurrak harro-ruffy soinu bat egiten du, eta zaunka bat da, lurreko aurreko bi hankekin batera kolpatzeko gonbita adierazten duena”, dio adituak.\nkomunikazio ladridos-eu lenguaje-eu


Eduard Suess - Wikipedia, entziklopedia askea.\nEduard Suess (1831ko abuztuaren 20a - 1914ko apirilaren 26a) geologo britaniar bat izan zen, Alpeen geografian aditua. Jada galduak dauden ezaugarri geografiko bi aurkitu zituen: Gondwana superkontinentea (1861an proposatua) eta Tethys itsasoa.\nMember of the Landtag of Lower Austria (en)\nMember of Abgeordnetenhaus (en)\nLondres, 1831ko abuztuaren 20a\nViena, 1914ko apirilaren 26a (82 urte)\nFranz Eduard Suess (en)\nRudolf Hoernes (en)\npaleontologoa, politikaria, unibertsitateko irakaslea eta geologoa\nCopley Domina (1903)\nHayden Memorial Geological Award (1892)\nhonorary doctor of the Vienna Technical University\nWollaston Domina Saria (1896)\nConstitutional Party (en)\nSuessek Gondwanaren existentzia aurkitu zuen.\nLondresen jaioa, hiru urte zituela haren familia Pragara joan zen eta 14 urte zituela Bienara. Gaztetik geologian interesatua, haren lehen lana argitaratzen zuen 19 urterekin (Karlovy Varyen geologiari buruz, Txekiar Errepublika orain). 1857. urtean geologiako irakaslea zen Bienako unibertsitatean, eta hortik aurrera garatzen joan zen Afrikako eta Europako kontinenteei buruzko teoria eta heldu zen ondorio batera: Alpeak ozeanoaren azpian egon dira. Erabat egia izan ez arren, (ez direlako aurkitu plaka tektoniko horiek) nahiko gertu egon zen eta gaur egun Ozeano Tethys deitzen den kreditoa eman zioten 1893an.\nBerriro hau ez da erabat zuzena, Suessek pentsatzen zuen ozeanoek urpetu zituztela Lur hauen arteko espazioak, baina bereizi egin ziren. Hala ere, gaur pentsatzen denaren nahiko antzekoa denez oinarriaren ezagutza eman zioten.\nHaren bigarren aurkikunde nagusia glossopterisa izan zen, Hego Amerikan , Afrika, eta Indiako fosiletan aurkituak. Hiru Lurralde hauek superkontinente batean lotuak egon zirela zioen eta Gondwanaland deitu zuen.\nWikimedia Commonsen badira fitxategi gehiago, gai hau dutenak: Eduard Suess\nMultimedia: Eduard Suess\nAzken aldaketa 18 otsaila 2019(e)an, 05:08(e)tan\nOrriaren azken aldaketa: 18 otsaila 2019, 05:08.


Elektrolito polimeriko solidoak: urrats bat bateria seguruagoetarantz eta dentsitate energetiko handiagoetarantz | CIC energiGUNE\nElektrolito polimeriko solidoak: urrats bat bateria seguruagoetarantz eta dentsitate energetiko handiagoetarantz\nElektrolito polimerikoen ikerketa lerroak polietileno oxidoan anioien mugikortasuna murrizteko estrategia berri bat aurkitu du, horretarako eter taldeekin funtzionalizatutako anioiak erabiliz. Lorpen horrek elektrolito polimeriko solidoen potentzial guztia gaitu lezake, gaur egungo litio ioi bateriak baino bateria seguruago eta dentsitate energetiko handiagokoak bideragarri eginez.\nBehin eta berriro kargatu/deskargatu daitezkeen bateriak funtsezkoak dira erregai fosilekiko mendekotasuna gainditzeko. Gaur egun erabiltzen diren litio ioizko bateriek elektrolito likidoak eta tartekatze bidezko grafitozko anodoak erabiltzen dituzte.\nOsagai horiek ordea, mugatu egiten dute bateria horien errendimendua, aplikazio-eremu geroz eta zabalago batean erabilgarriak izatea galeraziz. Alde batetik, karbonatoz egindako elektrolito likidoak sukoiak dira eta ihesak izan ditzakete (beraz, ez dira seguruak). Bestetik, grafitozko anodoek ez dute kapazitate nahikorik, eta horrek energia handiko aplikazioetan erabilera mugatzen du.\nHorregatik, baterietarako material berriak bilatzea ikerketa-eremu oso aktiboa da.\nElektrolito polimeriko solidoak litiozko gatz batez eta polimerozko matrize elastiko batez osatuta daude, eta elektrolito likidoen alternatiba bideragarritzat hartzen dira. Gainera, egoera solidoko litio eroale horiek oso ezaugarri desiragarriak dituzte eskala handiko fabrikazioari begira.\nLehenik eta behin, oso moldagarriak dira, eta horri esker, material arruntetarako irisgarriak ez diren geometrietan egoki fabrika daitezke. Bigarrenik, material plastikoen berezko prozesatze-erraztasuna eskaintzen dute. Azkenik, fabrikazioak kostu txikia izan ohi du, eta horrek haien aplikazio komertzialerako aukera ematen du.\nGainera, elektrolito polimeriko solidoak ez dira elektrolito likidoak bezain erreaktiboak Li metalikoarekin kontaktuan. Ezaugarri horri esker, litio metalikoa erabil daiteke dentsitate energetiko handiko anodo gisa. Izan ere, litio metalikoa anodo ideal bat da, kapazitate espezifiko oso handia, dentsitate txikia eta potentzial elektrokimiko txikia dituelako.\nHorregatik guztiagatik, elektrolito polimeriko solidoek litio baterien segurtasun eta dentsitate energetikoaren mugak gainditzeko aukera ematen dute.\nElektrolito polimeriko solidoak Michel Armandek proposatu zituen lehen aldiz 1978an, egoera solidoko litio metalezko baterien kontzeptuaren baitan. Ordutik, material horiek sakon aztertu dira, eta automobilgintzan aplikatzera iritsi dira. Esate baterako, Bolloré Bluecar ® eta Bluebus ® ibilgailu elektrikoak zerbitzu publikoko ibilgailu gisa erabili dira Parisen, Indianapolisen eta Singapurren. Teknologia horren bideragarritasunaren adibide garbia da hori.\nEdonola ere, oinarrizko arazo batzuk konpondu behar dira elektrolito polimeriko solidoen potentzial guztia azaleratu aurretik. Bereziki, material horiek karga-eraginkortasun txikia dute ziklatzean. Gainera, giro-tenperaturan maila praktikoan arriskutsuak diren litiozko dendritak kontrolik gabe eratzen dira. Horrek bizitza-denbora laburrak, matxura malkartsuak eta baterien segurtasun-arazoak dakartza, eta horrek guztiak zaildu egiten du beren merkaturatzea.\nArazo horiek konpontzeko modu bat da espezie anionikoen mugikortasuna minimizatzea matrize polimerikoan. Horrek bateriaren karga- eta deskarga-prozesuan agertzen diren kontzentrazio-gradienteak murrizten ditu, litiozko metaletik hurbil anioiak murriztea, eta ondorioz dendritak sortzea saihestuz.\nAzken urteotan, anioien mugikortasuna murrizteko hainbat metodo proposatu dira. Hala ere, ikusi da metodo horiek guztiek muga praktiko batzuk dakartzatela.\nAdibidez, mugikortasun anioniko txikia, normalean, eroankortasun totala murriztearen ondorioz lortzen da. Horren arrazoia kate polimerikoen mugikortasun txikiagoa da, anioiei atxikitzeko erabiltzen diren agente zurrunak daudelako. Alternatiba gisa, beste metodo batzuek polimero edo partikula inorganikoen tratamendu kimiko neketsuak proposatzen dituzte anioia finkatzeko, bere prozesagarritasuna nabarmen gutxitzen duena.\nElektrolito polimerikoen propietateak modulatzeko beste modu bideragarri bat anioien egiturazko aldaketa da. Estrategia honi jarraituz, CIC energiGUNEren elektrolito polimerikoen ikerketa lerroak elektrolito polimeriko solidoetan karga negatiboak finkatzeko modu berri bat aurkitu du. Labur esanda, eter taldeekin funtzionalizatutako anioiak (EFA, ingelesezko siglengatik) erabiltzean datza, anioiari hanka luzeko igel baten antzeko forma ematen diotenak.\nBis(trifluoromethanesulfonyl)imida (TFSI) polietileno oxidoan (PEO) oso anioi mugikorra da. Aipaturiko PEO hau, azken lau hamarkadetan asko erabili den matrize polimerikoa da. Aldiz, EFA anioiaren "hankek", anioiaren eta PEOaren artean erakarpen-elkarrekintzak nozitzea eragin dezakete, Angewandte Chemie International Edition-en 58. liburukiaren 35. zenbakiaren kontrazalean ikus daitekeen bezala. Ondorioz, anioien mugikortasuna nabarmen murrizten da, litio ioien eroankortasuna era aipagarrian kaltetu gabe.\nLitio ioien garraio selektibo honek, Li metalezko anodo bat erabiltzean ziklatze egonkor bat ahalbidetzen du. Hau, Li || LiFePO4 bateria batean frogatzea lortu da.\nGainera, fabrikazioaren ikuspuntutik, EFA-PEO elektrolito polimeriko solidoak egonkortasun termiko ona du, eta prozesatzeko erraztasuna izatea espero da.\nAzken batean, ezaugarri horiek oso garrantzitsuak dira egoera solidoko litiozko bateriak garatzeko, litio ioien eroankortasun handiko eta anioi-mugikortasun txikiko elektrolito polimeriko solidoak lortzeko estrategia eraginkor eta eskalagarria eskainiz.\nEgilea: Javier Carrasco, CIC energiGUNEko ikerketa modelizatu eta simulazio konputazionaleko taldeko burua


Adarra saria jasoko du Anarik - Maxixatzen.eus\nAdarra saria jasoko du Anarik\nMaxixatzen.eus 2018-04-11 11:04\nAnari. / Ainhoa Beristain.\nAnari Alberdiri (Azkoitia, 1970) emango diote aurtengo Adarra saria, gaur bertan jakinarazi dutenez. Sari hori jasotzen duen lehen emakumea izango da gainera. Ekainaren 21ean, Musikaren Nazioarteko Egunean, jasoko du saria abeslari azkoitiarrak. Ondoren, kontzertua eskainiko du Viktoria Eugenia antzokian bertan. Kontzertu hori baino lehen, Anarik garaikurra jasoko du, Marijose Recalde artista nafarrarena.\nHogei urte baino gehiagoko ibilbidearen ondoren, kalitate maila zainduz eta hitzei garrantzia eta musikari nortasuna emanez disko sorta polita atera ondoren, Anarik jasoko du aurtengo Adarra saria. Euskal Musikari egin dion ekarpenaren garrantzia begi-bistakoa egin zaie haren izena proposatu zuen Batzordeko hiru kideei: Edurne Ormazabal, Tabakalerako zuzendaria; Amaia Ispizua, musika-sustatzailea eta Esther Fernandino, Donostia Kulturako Musika Ataleko teknikaria.\nDonostiako Udalak eta Donostia Kulturak 2014an sortu zuen Adarra Saria, euskal musikaren arloan garrantzi edo eragin bereziko ibilbidea egin duen edo egiten ari den artista bati, urtero, omen egiteko. Lehen edizioan, Mikel Laboak (Donostia, 1934 - 2008) jaso zuen Adarra saria. Haren atzetik etorri ziren Ruper Ordorika (Oñati, Gipuzkoa, 1956), Benito Lertxundi (Orio, Gipuzkoa, 1942) eta Fermin Muguruza (Irun, Gipuzkoa, 1963), hurrenez hurren. Aurten, Anariri egokituko zaio sari hori jasotzea.\nMusikariaren ibilbideari ematen zaio Adarra saria, eta 21 urte badira Anari (Esan Ozenki, 1997) diskoa kaleratu zela. Huraxe izan zuen bakarkako lehen lana artista azkoitiarrak. Hiru urte geroago ikusi zuen argia Habiak (Esan Ozenki) diskoak. Zebra (2005, Metak) etorri zen gero. Irla Izan (2009, Bidehuts), Zure aurrekari penalak (2015, Bidehuts) eta Epilogo bat (2016, Bidehuts) izan ziren bere hurrengo diskoak.\nHogei urteko ibilbidean musikari anitzekin kolaboratu badu ere, ondoan izan ditu hasieratik, besteak beste, Mikel Txopeitia, Xabier Olazabal eta Karlos Osinaga. Estudioko lanez gain, zuzeneko bi disko grabatu zituen Anarik. Bata 2007an Bilboko Kafe Antzokian (2008, Bidehuts) eta bestea Bidea eta denbora (2013, Bidehuts) izan zen. Eta Bidehuts zigiluaren sortzaileetako bat ere izan zen 2007an.\nEkainaren 21ean, Musikaren Nazioarteko Egunean, jasoko du Anarik Adarra Saria, Viktoria Eugenia Antzokian 20:00etan eskainiko duen kontzertuaren atarian. Sarrerak 14 euroan erosi ahal izango dira apirilaren 12tik aurrera, Donostia Kultura Sarrerak atarian eta Viktoria Eugenia eta Antzoki Zaharreko leihatiletan.


EH Bildu, Avanzadaren lurperatzearen alde zarata eta kutsadura atmosferikoarekin bukatzeko - leihoa.info\nEH Bildu, Avanzadaren lurperatzearen alde zarata eta kutsadura atmosferikoarekin bukatzeko\n2019 May 15, Wednesday 2019 May 15, Wednesday adminLeioa, Sarrera, Uncategorized\nAtzo belarrietako tapoiak eta mozorroak banatu zituen herriko erdigunean errepideak sortzen dituen eragin kaltegarriak salatzeko I Autobidearen trafiko ugariak sortutako kutsadura atmosferikoa ez dela neurtzen salatu zuen I Foru azpiegitura honen zarata eta kutsadura atmosferikoa kontrolatzea exigitzen du Avanzadaren estaltzeari aurre egiten zaion bitartean I PNV eta PSE egiten ditu Udalaren eta Foru Aldundiaren egoeraren eta gelditasunaren erantzule\nEH Bildu Leioak atzo arratsaldean belarrietako tapoien eta mozorroen banaketa egin zuen “gure herrian Avanzadak, trafiko arazo larriez gain, sortzen dituen zarata eta kutsadura atmosferikoaren arazo larriei ” aurre egiteko. Eta gogoratu du Leioako zarataren Mapak ondorioztatu zuela “Avanzadaren ondoko guneetan araudiak baimentzen dituen gehienezko soinu-mailak gainditzen direla”, EAJ/PNVri eta PSEri ikerketa hura “tiradera batetan” gordetzea leporatuz.\nTalde subiranistak salatu duenez, “leioaztarrok, eta bereziki Avanzadaren ondoko eremuetakook –Txomin Aresti eskola eta Haurreskola barne–, legalki eta osasunarentzat onargarriak diren zarata maila askoz handiagoak jasan behar dituzte”. Taldeak gogora ekarri ditu zarataren eragin kaltegarri anitzak: presio arterialaren gorakada eta bere ondorio kardiobaskularrak, suminkortasuna, loaren kalitate txarra, lan eremuko ondorio txarrak…\nBilduk azaldu du, gainera, “zarata bezain arriskutsua edo are gehiago da gasen bidezko kutsadura atmosferikoaeta, batez ere, gure birikietaraino eta odoleraino heltzen diren mikropartikulek sortutakoa”. Honakoak, Bilduk esandakoaren arabera: “asma-krisiak umeengan handitzea, gaixo kronikoen ospitalizazioak arnasketa arazoen beraregotzeengatik… muturreko kutsdura uneetan”. Hala ere, talde honek dioenez, “Leioan ez dakigu noiz sortzen diren egoera horiek neurriak hartu ahal izateko ezen ez baita neurtzen Avanzadaren ondoko auzoetan zenbatekoa den kutsadura”. Bozeramaileek adierazi dutenez “Leioa egunero zeharkatzen duten 115.000 ibilgailu izanik ez dago trafiko intentsibo honek sortutako kutsadura atmosferikoa neurtzen duenn estaziorik”. “Ulertezina eta onartezina den egoera”, taldearen iritziz.\nEH Bilduk gogoratzen duenez duela 20 urte Udal Osoko Bilkurak “Foru Aldundiari Avanzadaren estaltzea eskatu zion”, baina “20 urteko kexak, Batzar Nagusietako galde-eskeak eta hainbat ikerketak, ordea, ez dute balio izan Avanzadak gure herrian sortzen dituen arazo larriak konpontzeko: zirkulazio arazoez gain, zarata eta kutsadura atmosferikoa”. Horregatik “ezin dugu urte gehiago jarraitu horrela”, eta EAJ/PNV, PSE eta Foru Aldundia egin ditu arazoari aurre egiteko “borondate faltaren” erantzule. Ezkerreko taldeak uste du “ezin dugula beste horrenbeste urte itxaron behin betiko neurri urgenteak hartzeko”. Bilduren iritziz, “kutsadura akustiko eta atmosferikoa kontrolatzea” exijitzen du eogera honek, baina hori aldi baterako neurria baino ezin da izan, “autobide honen estaltzeari, urgentziaz helrtzen zaion arte”.\nKoalizio subiranistak oso ondo baloratu zuen kalean zebiltzaten herritarren artean ekimenak izandako harrera. Belarrietako tapoiekin eta mozorroarekin batera, ekimena azaltzen zuen esku-orria bantzen ibili ziren taldeko hainbat kide. Gaur, EH Bilduk atzo egindakoaren balorazioa ere ezagutarazi du.\nAvanzadaren kutsaduraren eta estaltzearen inguruko EH Bilduren balorazioa\nUmore Azoka dela eta trafiko aldaketak izango dira bihartik aurrera\nUmore Azoka toma las calles desde mañana con más de 120 representaciones


Azterketak Covid-19ak eragindako krisiaren ondorioz atzeratu ondoren ekainaren 12an ekingo dio HABEk berriro ere lanari.\nHABE Helduen Alfabetatze eta Berreuskalduntzerako Erakundeak euskara mailak egiaztatzeko prozesuari ekingo dio berriz ere, azterketak Covid-19ak eragindako krisiaren ondorioz atzeratu ostean. Pauso honen helburua da euskaltegietako ikasleen premiei erantzutea eta etorkizun laburrean abian jarriko diren sektore publikoko lanpostuen eskaintzatan aurkeztuko diren herritarrei aukerak zabaltzea. Deialdi irekiko probak (idazmen eta irakurmen) ekainaren 12 eta 13an egingo dira (Barakaldoko BECen), eta mintzamen probak uztailaren 20an eta 21ean (lurralde bakoitzean). Deialdi itxiko proben kasuan, konbalidatzen ez direnak ekainaren 15etik 18ra egingo dira, kasu guztietan BECen. Ekainean zehar honako proba hauek egingo dira: B2 (deialdi itxia, hau da, euskaltegietako ikasleentzat), C1 (deialdi itxia), C1 (deialdi irekia, nahi dutenentzat) eta C2 (deialdi itxia). Probak honako data hauetan egingo dira: - B2 itxia: Idazmen probak, ekainaren 15etik 18ra arte (zehaztuko dira egunak; BECen egingo dira). Ulermena (ahozkoa zein idatzizkoa) eta mintzamenaren kasuan, euskaltegian egindakoa konbalidatuko da. - C1 itxia: Idazmen probak, ekainaren 15etik 18ra arte (zehaztuko dira egunak; BECen egingo dira). Ulermena (ahozkoa zein idatzizkoa) eta mintzamenaren kasuan, euskaltegian egindakoa konbalidatuko da - C1 irekia: Idazmen eta irakurmen probak, ekainaren 12an eta 13an (BECen). Mintzamen-probak, uztailaren 20 eta 21ean (lurralde bakoitzean, zehaztuko da lekua). - C2 Itxia: Idazmen probak, ekainaren 15etik 18ra arte (zehaztuko dira egunak; BECen egingo dira). Ulermena (ahozkoa zein idatzizkoa) eta mintzamenaren kasuan, euskaltegian egindakoa konbalidatuko da. Hortaz, euskaltegietako ikasleen deialdiko entzumen-, irakurmen- eta mintzamen-probak konbalidatu egingo dira, euskaltegian egindako ebaluazio-jarduerei balio egiaztatzailea aitortuz. Era berean, A1, A2 eta B1 mailak ebaluazio jarraituaren bidez egiaztatuko dira, euskaltegietan, ohi bezala. Ezarritako egutegia aldagarria izango da, unean uneko premiek hala eskatzen badute. Aurreikuspenen arabera, 14.000 pertsona inguruk parte hartuko dute proba horietan: B2 itxian, 3.500 lagun inguru; C1 itxian, 4.500 lagun inguru; C1 irekian, 5.500 lagun inguru; eta C2 itxian, 350 lagun inguru. Proba hauek deitzeko ebazpena gaur argitaratu da Euskal Herriko Agintaritzaren Aldizkarian, eta egutegi osoa astelehenean argitaratuko da HABEren webgunean. Ebazpenak azterketa-deialdietan matrikulatzeko epe hauek finkatzen ditu: - 2020ko lehen deialdi irekia: Maila: C1. Matrikula egiteko epea: maiatzaren 18tik 24ra. - Euskaltegietako ikasleei zuzendutako 2020ko lehen deialdia: Mailak: B2, C1 eta C2. Matrikula egiteko epea: maiatzaren 25etik 31ra. - Euskal Etxeetako ikasleei zuzendutako 2020ko deialdia: Mailak: B1, B2 eta C1. Matrikula egiteko epea: maiatzaren 25etik 31ra. Azterketa-deialdien antolaketa Pandemiaren eraginez bizi dugun egoeraren aurreran, erabaki da azterketa-deialdiak egiteko prebentzio-neurri zehatzak ezartzea, eta baldintzok betetzen dituen aztertoki bakar batean antolatuko dira azterketak, bai euskaltegietako ikasleen deialdiko idazmen-probak, bai deialdi irekiko probak. Horregatik, probok hiru lurraldeetan deitu beharrean, azterketa horiek guztiak Barakaldoko BECen egingo dira. Azterketariek bete beharko dituzte antolatzaileek zehaztutako prebentzio-jarraibideak eta norberaren higienerako neurriak. Euskal Etxeetako ikasleei zuzendutako deialdia era telematikoan gauzatuko da. Deialdiok era osasungarrian kudeatzeko, eta bereziki osasun-agintariek xedatutako neurriak jarri, bete eta betearazteko, Prebentzio-batzorde bat antolatuko da. Batzorde horren osaketa izango da: HABEren ordezkaria, batzordeburu lanetan, Eusko Jaurlaritzako Prebentzio- eta Osasun-zerbitzuetako ordezkari bana, BECeko ordezkaria eta Bizkaiko garraio-zerbitzuen ordezkaria.\n#Ataun #Irratia #AtaunIrratia #Albistea #Gizartea #Koronabirusa #Osakidetza #EuskoJaurlaritza #SegurtasunSaila #OsasunSaila #EuskalHerria #Euskadi #Gipuzkoa #Bizkaia #Araba #Nafarroa #IparEuskalHerria #Espainia #Mundua #HABE #Euskara #MirenDobaran #JokinAzkue


Garagardoa neurriz kontsumitzeak gaixotasun kardiobaskularrak saihesten ditu | Consumer\nGaragardoa neurriz kontsumitzeak gaixotasun kardiobaskularrak saihesten ditu\nEspainiako Dietetika eta Elikadura Zientzien Elkarteak berriki egindako azterlan batek frogatzen du kontsumoa babesten duela\nGaragardoa neurriz kontsumitzeak gaixotasun kardiobaskularrak prebenitzen ditu, koloneko minbizia eta dibertikulosia saihesten ditu, besteak beste. Hala erakusten du Espainiako Dietetika eta Elikadura Zientzien Elkarteak berriki egindako azterlan batek. Ikerketa horrek zientifikoki frogatzen du edari hori neurriz kontsumitzeak gaixotasun kardiobaskularren aurrean izan dezakeen babes-efektua.\n‘Garagardoa edari natural eta osasungarria da. Ez du koiperik eta bitaminak, mineralak eta propietate funtzionalak dituzten beste substantzia batzuk ematen ditu; beraz, neurriz kontsumitu behar da edozein dieta orekatutan. Gainera, osasunari kalterik ez egiteaz gain, zenbait gaixotasunek eragin txikiagoa izan dezaketela ere esan du’, Mercé Vidal irakasleak, Cerveza eta Osasun Informazio Zentroko bozeramaileak. Alkohola neurriz edateak ‘kolesterol ona’ areagotzen du, eta bihotzarekin zerikusia duten gaixotasun eta istripuen arriskuak murrizten ditu.\ngaixotasun kardiobaskularrak garagardo kontsumo


Txertaketan herrialde aberats eta pobreen arteko arrakala egunero handitzen da\nTedros Adhanom Ghebreyesus MOEko zuzendari nagusiaren arabera, txertaketa prozesuan izaten ari den aldea porrot moral eta ekonomikoa da, eta epidemiologikoki kaltegarria da.\nCovid-19aren aurkako txertoa. Argazkia: EFE\nHerrialde aberatsen eta diru-sarrera ertain eta txikiak dituzten herrialdeetan txertoak berdintasunez banatzeko diseinatutako COVAX mekanismoaren bidez emandako covid-19aren aurkako txertoen kopuruaren arteko aldea "egunero handitzen da eta egunetik egunera groteskoagoa bihurtzen da", adierazi du MOEk.\nMOEko zuzendari nagusi Tedros Adhanom Ghebreyesus doktoreak gogorarazi duenez, urtarrilean ohartarazi zuen MOEk mundua "porrot moral baten atarian" zegoela, "txertoen bidezko banaketa bermatzeko premiazko neurriak hartu ezean".\n"Porrot ez egiteko baliabideak ditugu, baina harrigarria da zer gutxi egin den hori saihesteko", esan du. Horren arabera, herrialde aberats asko arrisku txikiko pertsona gazte eta osasuntsuak txertatzen ari dira, "beste herrialde batzuetako osasun-langileen, adinekoen eta arrisku-taldeen bizitza babestu beharrean".\nHorrela, txertoak jartzeko prozesuan herrialde batzuen eta besteen artean alde handia izatea ez da soilik porrot morala, porrot ekonomikoa ere bada, eta epidemiologikoki kaltegarria da.\n"Horrek epe laburrean segurtasuna eros dezake, baina segurtasun sentsazio faltsua da", horren hitzetan. "Birusaren transmisioa zenbat eta handiagoa izan, orduan eta aldaera gehiago ager daitezke. Eta zenbat eta aldaera gehiago sortu, orduan eta gertagarriago da horietako bat txertoak saihestea", azaldu du.\nGainera, birusak nonahi zirkulatzen jarraitzen duen bitartean, jendea hiltzen jarraituko du, merkataritzak eta bidaiek gorabehera handiak izango dituzte eta susperraldi ekonomikoa are gehiago atzeratuko da, adituaren arabera.\nJoan den ostiralean, martxoaren 19an, Munduko Osasun Erakundeak 800 aditu baino gehiagoko bilera bat antolatu zuen mundu mailan birusaren sekuentziazio genomikoa hobetzeko, birusaren bilakaeraren jarraipena hobetze aldera. Birusa noiz, nola eta non garatzen ari den jakitea ezinbesteko informazioa da.\n"Baina erabilgarritasun mugatua du herrialdeek ez badute elkarrekin lan egiten transmisioa leku guztietan aldi berean ezabatzeko ", azpimarratu du MOEko zuzendari nagusiak. "Txertoak zuzentasunagatik partekatzen ez badituzte, euren interesagatik egiteko eskatzen diegu", erantsi du.\nCOVAX 2021ean zehar herrialde bakoitzeko biztanleen % 20ri txertoak emateko diseinatutako mekanismoa da, covid-19aren forma larriak izateko arrisku handiena duten pertsonak babesteko eta biziak salbatzeko asmoz. Gavi, Txertoetarako Aliantza, Munduko Osasun Erakundea eta Epidemien aurrean Prestatzeko Berrikuntzetarako Koalizioa daude horren atzean, eta UNICEFekin, Panamerikako Osasun Erakundearen Errotazio Funtsarekin, Munduko Bankuarekin, gizarte zibileko erakundeekin, fabrikatzaileekin eta beste hainbat erakunde eta eragilerekin ari dira lanean.


Free chat Itiruçu. Ausazko arrotz doan txateatu berehala Itiruçu tik.\nFree chat Itiruçu\nOngi etorri Chatroulette ItiruçuEdozein lekutan, munduko pertsona aleatory bat konektatzeko. Chatroulette Itiruçu dezakezu honako aukeren artean aukeratu:- Guztiak pertsona mota Itiruçu doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nItiruçu hirien zerrenda:


Gipuzkoako museoak - Museos de Gipuzkoa: Jantziaren Zentroa: OIHAL ETA ARTO-HOSTO ARTEAN\nOIHAL ETA ARTO-HOSTO ARTEAN\n2018-10-06 / 2018-10-28\n~~Urrian, Lucia Sánchez eta Lola Altolagirre artisauen lanak ikusgai izango dira Jantziaren Zentroaren behe solairuan. Bi artisauek material natural eta jasangarriak erabiltzen dituzte artelanak sortzeko: arropa, alfonbrak, tapizak…\nLucia Sánchez oihalgintzan aditua da, 1993 garren urtean “Telarista Urbana” artisau proiektua abian jarri zuen. Lola Altolagirrek arto hostoak erabiltzen ditu, antzinako teknika sormen berrietarako.\nErakusketa doan ikus daiteke, urriaren 6 tik 28 ra bitarte, larunbatetan goiz eta arratsaldez 11:00-14:00/17:00-20:00 etara eta igande eta jai egunetan 12:00-14:00 etara.\nErakusketaz gain, Lucia Sánchezek ehunean mandala sortzeko tailerra eskainiko du urriaren 27 an, arratsaldeko 18.00 etan Jantziaren Zentroan. Tailerra gazteleraz eskainiko da eta bi euro balio ditu. Parte hartu ahal izateko aurrez izena eman behar da jantziarenzentroa@errenteria.eus helbidean edo 943 49 45 21 telefonora deituta.\nArto hostoekin Euskal Herrian egiten zen antzinako ehuntze teknika berreskuratu du. Izaki-hari eta naturarekiko hurbilak diren materialak ikertu ditu. Bere artisau lanengatik zenbait sari jaso ditu. Gaur egun Donostian bizi eta lan egiten du.\nArgentinan hasi zen ehungintzan lanean, bertako antzinako zenbait teknika erabiliaz. Taldeko zein bakarkako hainbat erakusketetan parte hartu zuen Amerikan, batez ere, Argentinan eta Brasilen. Erakusketez gain, gaur egun hainbat taillerretan irakasle dabil bere ezagutzak zabalduaz. Gaur egun Donostian bizi eta lan egiten du.


Bizitzan zehar danok jolastu dugu noiz bait PC Futbol joku mitikora ez? Ba orain ekartzen dizuedan jokua oso antzekoa da baina Online. www.hattrick.org da helbidea. Funtzionamendua esan bezala PC futbol bezalako da.\nLehenik ekipo bat eskatu behar duzu. Zortea baldin badezu aste beten emango dizute. XI maila desberdin daude, eta maila bakoitza 8 taldez osaturik multzoetan banaturik daude. Ekipo berri bat eskatzen duzunean normalena XI. mailako talde bat eskuratzea izango da, baina zorte pixka batekin X. mailako bat lortzeko aukera dezu.\nJokalari bakoitzak bere xhetasunak ditu eta pixkanaka entrenamenduarekin hobetzen dute. Geroz eta partida gehiago irabazi jende gehiago gerturatuko da futbol zelaira zur epartidoak ikusteko eta geroz eta diru gehiago irabaziko duzu.\nJoku honek duen gauza politena Online eta denbora errealen dela. hau da, beste pertsonen aurka jolasten duzu astean behin. Partida bakoitza 90 minututakoa da, baina ez larritu! zu entrenatzailea zara ez duzu partida jolastu behar baina bai zure jokalariei azalpen egokiak eman behar diezu partida hasi baino lenago. Honela partida jolasten den orduan ez zara konektatua egon behar.\nGainera, jokua hizkuntza asko askotan dago, eta horietako bat Euskara da!


Vueltako etapak publikorik gabe igaroko du Urduñako mendatea urriaren 27an - Urduña - Aiaraldea.eus\nAitor Aspuru Saez 2020-10-06 13:35\nEuskal Herriko Itzulia Aiaraldean. / Aiaraldea.eus\nHedabideek jakinarazi dute Eusko Jaurlaritzak eta Vueltako antolakundeak adostu dutela ez dela publikorik egongo Urduñako mendatean lehiaketako etapak errepide hori igarotzen duen bitartean.\nKomunikabideek gaur zabaldu dute ez dela publikorik baimenduko euskal mendateetan Vueltan. Hori esan nahi du Arrateko eta Urduñako errepideak hutsik egon beharko direla txirrindulariek zeharkatzen dituzten bitartean.\nAntza, hori da Eusko Jaurlaritzak eta lasterketako antolatzaileek adostu dutena, COVID-19 birusaren ondorioz. Berez, Jaurlaritzak ez du uste beste modurik dagoenik urriaren 27an jende pilaketak ekiditeko Urduñako mendateko igoeran.\nAlbisteak eragina izango du eskualdeako zaleen artean. Izan ere, bestelako probetan aldapa horiek hautatu dituzte lasterketa gertutik jarraitzeko.\nAurten zaleek jasotzen duten bigarren kolpea izango da. Udaberrian lehiatu behar zen Euskal Herriko Itzulian ere Aiaraldeak protagonismo handia izan behar zuen, baina pandemia dela eta, bertan behera geratu zen proba.


Paul Flory - Wikipedia, entziklopedia askea.\n(«Paul J. Flory» orritik birbideratua)\nSterling (Illinois), 1910eko ekainaren  19a\nBig Sur , 1985eko irailaren  8a (75 urte)\nkimikaria, ingeniaria, fisikaria, akademikoa, autobiografialaria eta unibertsitateko irakaslea\nKimikako Nobel Saria (1974)\nWillard Gibbs Award (1973)\nPerkin Medal (1977)\nPriestley Domina (1974)\nPaul John Flory (Sterling, Illinois, AEB, 1910eko ekainaren 19a - Big Sur, Kalifornia, AEB, 1985eko irailaren 9a) Estatu Batuetako kimikaria izan zen.\nLehenengo, industria-laborategietan lan egin zuen, eta, gero, zenbait unibertsitatetan. Polimeroen ikerketa-oinarriak finkatu zituen, makromolekulek soluzioan duten portaera argitu eta polimeroen polikondentsazioa ikertu zituen. Kimikako Nobel saria irabazi zuen 1974an.\nBNF: cb12338814d (data)\nISNI: 0000 0001 0913 031X\nOrriaren azken aldaketa: 7 martxoa 2019, 00:19.


FAOren arabera, goseari aurre egiteko irtenbide bakarra da pobreek elikagai-laguntzarik ez izatea. | Consumer\nFAOren arabera, goseari aurre egiteko irtenbide bakarra da pobreek elikagai-laguntzarik ez izatea.\nMendekotasuna duten 815 milioi pertsonek elikaduraren autosufizientzia lortu behar dute lehenik, eta gero elikagaiak merkaturatu\narabera: Igandea, 2001eko azaroaren 04a\nGoseak iraun dezakeen irtenbide bakarra da herrialde pobreenetako landa-komunitateek elikagaien laguntza alde batera uztea, beren ekoizpena handituz, lehenik elikagaien autosufizientzia lortzeko eta ondoren elikagaiak merkaturatzeko. Hala adierazi zuen atzo Jacques Diouf Nekazaritzarako eta Elikadurarako NBEko Erakundeko zuzendari nagusiak, erakundearen egoitza Erroman duten 183 estatu kideetako ordezkarien aurrean.\nDioufek gogorarazi zuen munduan 815 milioi pertsona daudela, horietatik 777 milioi garapen-bidean dauden herrialdeetan bizi direla, 27 milioi trantsizio-herrialdeetan eta 11 milioi herrialde industrializatuetan”. FAOko buruzagi gorenak ziurtatu zuen, gainera, garapen-bidean dauden herrialdeetan gutxietsitako pertsonen kopurua murrizteko urteko batez besteko tasa “oso urria” dela; izan ere, erakundearen kalkuluen arabera, tasa hori ez da 6 milioi baino handiagoa izan 90eko hamarkadan.\nIldo horretatik, adierazi zuen 1996ko Elikadurari buruzko Munduko Goi-bilerako helburua lortzeko, hau da, 2015erako gutxiegi baloratutako pertsonen kopurua erdira murrizteko, urtean 22 milioi pertsona murriztea lortu beharko litzatekeela. “Gaur egungo erritmoan, 60 urte baino gehiago beharko lirateke 2015erako ezarritako helburua lortzeko”, esan zuen Diouf-ek.\nArazo horren konponbideen artean, Jacques Dioufek esan zuen gosearen eta pobreziaren aurka eraginkortasunez borrokatzeko beharrezkoa dela “bi alderditan borrokatzea”. Lehenik eta behin, eta krisian egonez gero, elikagai-laguntza ezinbestekoa da, “baina irtenbide iraunkor bakarra da landa-komunitateei elikagaien laguntza alde batera uzten laguntzea, beren ekoizpena handituz elikagaien autosufizientzia lortzeko lehenik eta elikagaiak gero merkaturatzeko”, ohartarazi zuen FAOko zuzendari nagusiak.\nHori dela eta, Dioufek gogorarazi du Elikagaien Segurtasunerako Programa Berezia (PESA), 1993an FAOren buru hautatu eta hurrengo egunean errenta txikiko eta elikagai-defizita duten herrialdeetan abian jarri zuena, 95 herrialdetan garatzen jarraitzen duela. Programa horri esker, nekazariek teknologia sinpleak eta kostu txikikoak hartu dituzte, eta, beraz, laboreen etekinak eta, ondorioz, diru-sarrerak hobetu egin dira.\nfao hambre-eu pobres-eu


Alderantzizko inauteriak - Begoña Altuna - Uriola.eus\nInauterien historian egundo horrelako inauteririk!\nAurtengoak izango dira inauterien historian inauteririk aldrebesenak. Hasteko eta bat, ziur, konturatu ere ez zaretela egin inauterika heldu direla eta horrek bere horretan badu nahikoa meritu. Hala ere, konturatu ala ez konturatu, datorren asteazkena errauts eguna eta horretara heldu arte falta zaigun guztia mozorro garaia da.\nEta hori da bigarren kontu alderantzizkoa. Inauterien historian inoiz ez dute inauteri batzuek horrelako atxikimendurik izan. Noiz ikusi da biztanleriaren % 90etik gora inauteri garaian maskara jantzita? Ba hala gabiltza aurten. Ezin esan darabilzkigun maskarak oso koloretsuak ezta originalak direnik, baina tira. Agian inauterien historiako inauteririk motel edo txepelenak izango dira hauek.\nHonekin lotuta ere, bada beste kontu bat. Euskal Herrian inauterietan, normalean (ez dakit inauterien historian euskaldunok nola jokatu dugun), jantzi egiten gara. Aurpegia bistan eraman ohi dugu. Agian, makillaje apur bat jartzen dugu han edo hemen. Aurten, ordea, kaleko jantzita gabiltza eta mozorroa aurpegi inguruan baino ez dugu janzten. Nik nahiago nuen aurreko ohitura; maite dut mozorroa osatzea: etxeko armairuetan jantziak bilatu, oihalak josi, auzoko dendetan erositako goma eva itsatsi...\nAmaitzeko, gauzarik aldrebesena. Ez naiz ausartuko esaten inauterien historian hau konturik aldrebesena denik, baina esan dezaket nik bizi izan ditudan inauterien artean lehen aldiz ikusten dudala fenomeno hau. Konturatuko zineten gure bizitzetan lehenengoz helduak gabiltzala maskara jantzita umeak inolako mozorrorik gabe dabiltzan bitartean. Alde batera utziko ditut interpretazio metaforikoak, inauterien historian inauteriak gauza arin eta alaietan pentsatzeko izan baitira.


Euskara ibiltaria - Euskaltzaindia\nFray Zacarias Martinez kalea, 2, 01001 Vitoria-Gasteiz\nDATAK: Otsailak 28 - Apirilak 26\n17:00-20:00 (asteartetik ostiralera)\n11:00-14:00 eta 17:00-20:00 (larunbatetan)\nMintzamena pertsonok dugun ezaugarririk gizatiarrena den bezalaxe, hizkuntza bat herri baten nortasunaren ezaugarririk garrantzitsuenetakoa da. Hizkuntza baliatuz gizakiok emozioak, desirak eta baloreak adierazten ditugu. Hori gutxi balitz legez, hizkuntzaren bidez harreman sozialak gauzatu, eta ohitura kultural eta sozialak transmititzen dira. Mundua ulertzeko daukagun ikuspegiaren isla da hizkuntza, kultura-adierazpenen eramailea eta nortasun-adierazle nagusienetakoa. UNESCOk berresten duen bezala, oso harreman estua dago kulturaren, hizkuntzaren eta herri batek duen mundu-ikuskeraren artean.\nOngi etorri, bada, Euskara Ibiltaria erakusketara, euskararen hitz eta hotsak irakurri, entzun, usaindu eta horiekin jolasteko barrutira. Erakusketa honek Euskararen Herri Hizkeren Atlasa du oinarri, Euskaltzaindiaren sorrera-urteetatik beti-betiko asmoa izan dena. Asmo hori gorpuzten dihardu euskararen akademiak azken urteotan eta honako hau pauso bat gehiago da egin beharreko ibilbidean. Euskal hiztunen prestasunari esker, euskararen herri-hizkeren aniztasuna eta aberastasuna izan dira euskarak bizirik jarraitzeko lehengai nagusiak.\nAzpeitiko lore artetik hegaka ateratzen den tximeleta, esaterako, txipillota bihurtzen da Getxora heltzen denean; mariposa bilakatzen da Mañarian eta Anizen; eskabi Zeanurin; mixirrika Orion; mitxiligote Elgoibarren; jangoiko mandaturi Donamarian; txipiriton Ezkurran; pinpilinpauxa Leitzan eta xintxitoil Mugerren. Bidaia bukatzeko, yinkoain oiloa eta papilluna Izturitzeko eta Domintxaineko lilietan pausatzen da. Modu berean egingo duzu, bisitari, zure bidea erakusketa honetan, mapaz mapako ibilbidean euskararen berba-mintzoen jabe eginez.\nOsatu atalez atal\nARGIA ETA SOINUA


Euskara jakitetik kalean egitera\n20 azaroa, 2020 Erreportajea 450\nMintzalaguna eta Mintzodromoa bezalako egitasmoak jarri dituzte martxan azken urteotan. Irudian, Urretxun.\nAzken lau hamarkadetan euskaraz dakitenen kopurua nabarmen igo da Goierrin. Euskarazko eskolen normalizazioak eragin handia izan du horretan. Erabilera, ordea, ez da proportzio berean igo.\nHamar goierritatik seik badaki euskaraz. Hala diote azken soziolinguistika ikerketaren datuek. Euskaraz dakitenen kopurua asko igo da azken lau hamarkadatan, erabileraren datuak neurtzen hasi zirenetik. Igoera hori, hein handi batean, etxetik jaso ez dutenek ere eskolan ikasi dutelako izan da. Datu horiek, ordea, koska bat behera egiten dute erabilerari dagokionean; bai etxean eta bai kalean, erdarara jotzen baitute euskaraz dakitenetako askok.\nEuskararen erabileraren neurketeak egiten 80ko hamarkadaren hasieran hasi ziren. Orduan, euskaldunen kopurua ez zen biztanlegoaren erdira iristen Goierrin. 1981eko datuen arabera, %46,71 ziren eskualdean euskaraz zekitenak. Lau hamarkada geroago, datu horrek 17 puntuko gorakada izan du. 2016an –orduan egin zen azken neurketa soziologikoa– %63,6 ziren.\nZenbat eta herri txikiagoa, euskaldun tasa handiagoa dela esan liteke, inmigrazioak eragin handia izan baitu datu horietan. Zerain (%93), Gaintza (91,2) eta Gabiria (90,8) dira tasarik handiena dutenak. Eskasena berriz, Zumarragak (%51), Olaberriak (58) eta Beasainek (59) dute, hirurak ere, XX. mendean migrazio handia jasotako herriak dira.\nEuskarazko eskolen eragina\nFrankismoaren ondoren euskarazko eskolen orokortzeak eragin handia izan du horretan. 1981ean, euskaraz alfabetatuak %22 besterik ez ziren Goierrin. 2016an, berriz, %54. Ia-euskaldunen kopurua (ulertzen dutenak baina idazteko edo hitz egiteko gai ez direnak edo zailtasunak dituztenak) paretsu jarraitzen du, %15 inguruan.\nTxanponaren beste aldean, erdaldun kopuruak nabarmen egin du behera, 1981an %38 izatetik, hogeita hamabost urte eta gero, %22 izatera pasa dira.\nGauza bat euskaraz hitz egiteko gai izatea da, ordea, eta beste bat erabiltzea. Etxeko hizkuntza nagusia euskara dutenen kopurua jaitsi egin da 1981etik hona. Herririk gehienetan nabaritu da beherakada, Lazkaon, Ordizian, Urretxun, Zegaman eta Zumarragan izan ezik. Eta kalean ere, ez da jakintzaren proportzio berean igo.\nGoierriko herririk hazienetan egindako neurketen arabera, Zumarragan eta Urretxun %22,3k egin ohi du kalean euskaraz; Legazpin %32,9k; Beasainen %35,8k; Ordizian, %43,7k; Lazkaon, %44,8k. Uema-ko kide diren herrien artean, askoz handiagoa da kaleko erabilera: Legorreta (%67,1), Zerain (81,2), Itsasondo (81,8), Ezkio (88,6), Zaldibia (88,8), Segura (89,7) eta Ataun (91,5).\nEuskara ikasteko aholkuak »


EGUN ERO KANTUZ - Nikasio Dorai - Arrosa\nUltzamaldeko herritar desberdinak gonbidatzen ditugu ostiralero Esan Erran irratiko estudiora, Egun Ero Kantuz saiora. Haiek aukeratutako hamar kantuen bidez, haien bizitzen eta historiaren errepaso musikatua egiten dugu. Iraizotzen bizi den Nikasio Dorai beramenditarra izan dugu gaurko Egun Ero Kantuz irratsaioko protagonista. Basaburuan jaioa, oso gaztetatik han-hemen ibili izan da lanean, Frantzian tarteko. Orain Iraizotzen bizi da, eta Ultzamako Udaleko zinegotzi ere bada duela zenbait urtetik. Bere kanta zerrenda eta bizitzako istorioa ezagutu nahi?\nPosted in ESAN ERRANTagged #basaburua #beramendi #dorai #egun #ero #erran #esan #iraizotz #kantuz #nikasio #udala #ultzama